text:
Kodi Wahabiy ndi ndani?
- Kulongosola
- Gulu la zinthu: Mafunso athu kuchokera kwa...
- Owona: 220
Mudzina la Mulungu wachifundo wachisoni chosatha
Salam alaikum, nthawi zonse tiri okufunirani zabwino inu abale okondedwa.
Tisanayambe kulankhula zokhudzana ndi chisilamu, kumayambiliro m’magawo angapo tidzakambirana zokhudza gulu la WAHABIYYAT.
Chifukwa chonena kuti padakali pano gawo lalikulu lofalitsa ndi kulalikira za chisilamu liri m’manja mwa gulu la WAHABIYYAT ndipo anthu omwe sakudziwa zambiri zokhudza chisilamu angaganize kuti chisilamu ndiye chimenechi chomwe akumachiwona chikulalikidwachi.
Kumachita kuti gulu la WAHABIYYAT, lidatenga pamwamba pa chisilamu ndi kuvala chovala cha chisilamu ndipo m’mawonekedwe ndikumakhala ngati chisilamu koma limagwiritsa ntchito mawonekedwe amenewo polimbana ndi chisilamu.
Pali mizu iwiri ya chipembedzo cha chisilamu yomwe asilamu onse amayivomereza kupatulako gulu la WAHABIYYAT, ndipo gulu limeneli limawatcha asilamu onse kuti ndi ma KAFIR chifukwa chovomereza mizu imeneyi ndipo iwo ntchito yawo yaikulu ndiko kuyesetsa kuti malamulo awiri ali m’musiwa awakhazikitse ndi cholinga chofuna kufafaniza mizu iwiri ija.
Ndipo munthu amene sadzavomereza malamulo awiriwa adzamupatsa chigamulo choti aphedwe:
Lamulo loyamba ndi loti; manda ena aliwonse a atumiki ndi anthu ogwira ntchito zabwino pamaso pa mulungu agumulidwe ndi kufafanizidwa ndipo iwo akadakwanitsa akadathanso kufafaniza manda a mtumiki wathu Muhammad (s.a.a.w).
Zowona zake ndi zoti iwo amanena kuti manda a mtumiki wa chisilamu adapangitsa kuti anthu m’malo molunjika ndi kuyikira chidwi kwa Mulungu akumalunjika ku manda a mtumiki.
Kumachita kuti kulunjika kwa mtumiki ndiko kulunjika kwa Mulungu kumene, kupempha kudutsira kwa mtumiki ndiko kupempha kwa Mulungu kumene chifukwa choti Mulungu ndiyemwe adapeleka ulemelero ndi mphamvu imeneyi kwa iye komanso adamupatsa kuzindikira. Ma Hadith ndi ma Aya akutsimikizira pankhani imeneyi.
Koma ma WAHABIY kuchokera pansi pa mtima ali ndi udani ndi mtumiki.
Kodi cholinga chawo podana ndi mtumiki wa chisilamu ndi chiyani?
Kuti dzina la mtumiki wa chisilamu lisapezeke padziko.
Afafanize zizindikiro za mtumiki wa chisilamu.
Kuti afafanize, awononge ndi kuphwanya manda a mtumiki.
Kuti atsitse pansi ulemelero ndi upamwamba wa uzimu wa mtumiki wa chisilamu.
Kuti amubweletsere vuto mtumiki wa chisilamu ndi kumuyipitsa.
Ma WAHABIY ndi omwe akumapanga zonsezi.
Ma WAHABIY ndi omwe ali adani enieni a chisilamu omwe abisala kuseli kwa chisilamu.
Tangowonani abale anga momwe adamunyozera mtumiki. Papezeke munthu aziti tiphwanye manda a mtumiki wa Mulungu ndiye kuti tipeza malipiro ambiri kwa Mulungu (THAWAB), kumachita kuti akumasunga zizindikiro za aYuda mudzina loti akusunga zizindikiro za mbiri yakale.
Kumachita kuti mukuyang’ana kwa Qur’an, aYuda ndi mdani wamkulu wa chisilamu.
Imeneyi ndiyo ntchito yaikulu yomwe ma Wahabiy akumawagwilira aYuda.
Enanso mwa anthu olemba ndi kufufuza za mbiri yakale (Hisitore) ndi ma umboni omwe alinawo amakhulupilira kuti gulu la Wahabiy lidapangidwa ndi ayuda ndi cholinga chokhazikitsa zolinga za aYuda mu dziko la chisilamu.
Wahabiy ndi munthu amene amakamba zokhudzana ndi Yazid amati “ Yazid ndi Amirul Muuminin (mtsogoleri wa anthu okhulupilira).
Wahabiy ndi munthu amene amalemba bukhu lokhudzana ndi Yazid ndi kumalongosola ubwino wa Yazid.
Yazid amene adawononga nyumba ya Mulungu Kaaba, ndikuwaloleza asilikali ake zakuphwasula ndi kuwononga mzinda wa mtumiki wa Mulungu Madinah ndi kuti apange zoyipa ndim’mene angathere. Ndipo chitsanzo chimodzi chochepa pantchito yoipa imeneyi ndi iyi; komwe kudali kupangitsa kuti atsikana okwana 1000 omwe adali osakwatira ndikupatsidwa pakati mapeto ake kubadwitsa ana opanda bambo (kudutsira mu kugonana nawo). Iye adamupha Imam Husein (a.s) (yemwe ali chidzukulu cha mtumiki). Ndi munthu amene ankawagulitsa atsikana ndi akazi a asilamu kumsika. Ndi munthu yemwe nthawi zonse adali chidakwa ndi kuledzera ndi mowa ndipo ankakwatira ndi abale ake. Iye adali kupanga chinachirichonse choipa ndipo panthawi yomwe adamupha mwana wa Fatima (a.s) (mwana wamkazi wa mtumiki) Husein adati “Ndawabwezelera agogo anga omwe adaphedwa m’manja mwa Muhammad”.
Mukulankhula kwina kutanthauza kuti, iye adawononga Kaaba chifukwa cholimbana ndi Mulungu.
Chifukwa cholimbana ndi mtumiki wa Mulungu adawononga Madinah pa chochitika chomwe chidachitika pamalo otchedwa Harrah.
Ndi cholinga cholimbana ndi Ahal Bait (a.s), adamupha Imam Husein (a.s) yemwe adachemeleredwa mu ma Aya ambiri a Qur’an ndipo adabaya ndi mabango mitu ya anthu omwe adaphedwa limodzi ndi Husein (a.s) ndikumayizungulilitsa m’matawuni ndi m’mizinda.
Iye ankamwa mowa ndi cholinga cholimbana ndi malamulo achisilamu ndipo adali akupanga chinachirichonse choyipa momwe angathere.
Tsopano tawonani, zomwezi ndi zomwe akumapanga ma Wahabiy.
Lelonso ngati momwe lidaliri dzulo, Makkah ndi Madinah ali m’manja mwa Yazid ndi anthu omutsatira Yazid.
Cholinga cha ma Wahabiy ndi ichi; kufuna kuwononga manda a mtumiki wa Mulungu ngati momwe adawonongera manda ambiri a asilamu, ngatinso momwe adamuphera Imam Husein (a.s).
Cholinga cha ma Wahabiy ndikokufuna kuti dzina la mtumiki wa chisilamu lisapezeke. Ndipo zomwe zikuikira umboni pa zimenezi ndiwo mawu awo omwe amati “Muhammad adafa ndipo adathera pomwepo” ndikumapitiriza kunena kuti “ndipo ndodo yanga ilibwino kuposa manda akewa”.
Cholinga cha ma Wahabiy ndi choti wina aliyense yemwe angatchule dzina la mtumiki ndikumati ee! Mtumiki wa Mulungu (Ya Rasula llah) ayenera kuphedwa, magazi ake ndi ololedwa (Halal) kukhetsedwa, chuma chake ndi Halal kulandidwa ndipo banja lankenso ndi Halal kulandidwa ngati momwe adapangira Yazid pa Karbala ndi akazi a asilamu ophedwa ndi Imam Husein (a.s).
Chabwino tangoyerekezani kuti munthu akufuna kudana ndi chisilamu kodi angapange zoyipa kuposera zimenezi?
Inu tawonani m’mene akuwonongera ndi kupha anthu mu dera la Gaza mu dziko la Palestin. Tawonani munthu aliyense yemwe ali ndi umunthu ngakhale kuti alibe chipembedzo koma ali ndi chilengedwe choyera, akuyesetsa pofuna kuthetsa zimenezi koma Wahabiy ndipomwe akuthandiza dziko la Isiraeli.
Mudziko la Siriya mukupangidwa zoyipa zambiri. Anthu osalakwa ndi osowa chitetezo akuwapha, ndipomwe Wahabiy akutulutsa lamulo loti akazi adziko la Tunisia apite kumeneko ndikuti akapange Jihad ya chiwelewere ndi kuwapanga Halal akazi a dziko la Siriya kuti azipanga banja ndi zigawenga komanso anthu owukira dziko la Siriya. Komanso akumalengeza kuti apange zoipa mudzikoli ndim’mene angathere.
Mdani wa zipembedzo zonse adapanga Filimu yomunyoza mtumiki wa chisilamu (s.a.a.w) mpakana kufikira kuti akhirisitu omwe ali opanda tsankho adali odandaula ndi kukhudzidwa chifukwa cha nkhani imeneyi, koma Wahabiy akupereka lamulo loti kupanga Jihad ndi kumenyana ndi anthu amenewa ndi zoletsedwa (Haram) komanso kupanga ziwonetsero polimbana ndi opanga Filimuwo ndi Haram.
Anthu ofuna ufulu atopa ndi kupondereza mwachoncho akuima ndi kumalimbana ndi kupondereza. Pomwe ma Wahabiy akutulutsa lamulo loti kulimbana ndi boma ngakhale liri lopondereza ndi Haram chifukwa choti mtsogoleri ngakhale atakhala opondereza ndi zokakamizidwa kumutsatira (Wajibu al-Tabaiyyah). Ndipo munthu oyima polimbana ndi mtsogoleri opondereza ayenera kuimbidwa mulandu chifukwa choti munthu ameneyu sakusangalatsidwa ndi chisangalalo ndinso chifuniro cha Mulungu. Chifukwa chakuti mtsogoleriyo ali chifukwa cha mphamvu ya Mulungu ndipo ngati inu Muli munthu wachipembedzo muyenera kusangalala ndi ulamuliro wa munthu ameneyu.
Njira yomwe ankagwiritsa ntchito ma Bani Umayya powanamiza ndi kuwapusitsa anthu osazindikira ndiyomwe akumagwiritsa ntchito ma Wahabiy ndipo akufuna kufika pa zolinga zomwe ankafuna Yazid.
Zidalembedwa m’maHadith zokhudzana ndi ma Bani Umayya kuti, Abu Sufiyan adamenya nkhondo ndikulimbana ndi mtumiki, Muawiya adalimbana ndi Ali (a.s), Yazid adalimbana ndi kumenyana ndi Husein ndipo mapeto ake munthu ochokera ku mtundu wa Sufiyan ndi yemwe adzalimbana ndi Imam Mahdi (a.j) akadzabwera. Pomwe tikamawona tikupeza kuti munthu yemwe ali Sufiyani zowona zake ndi munthu yemwe akuyesetsa pofuna kukwaniritsa zofuna ndi zolinga za aYuda omwe ali ma Wahabiy.
Munthu yemwe angamalongosole ubwino wa Yazid ndiye kuti akutsimikizira ndi kuvomereza zikhulupiliro ndi zichitochito za Yazid ndipo ngati angakwanitse adzapanga zonse zomwe Yazid adali kupanga ngati momwe akupangira padakali pano.
Kumaphulitsa ndi kumapha anthu ndi kuwononga zomangidwa zoyeretsedwa za chisilamu ndinso kuthandiza anthu omwe akumapha asilamu.
Inu tawonani kuti Yazid yemwe adali omwa mowa (chidakwa) adakhala mtsogoleri wa asilamu, mukayang’anaso mbali ina mupeza kuti munthu yemwe akuzitcha kuti othandiza ku Madinah ndi ku Makkah (Khadimul al- Haramayni) akumamenyetsa kapu yake yomwera mowa ndi kapu ya mowa ya munthu yemwe adawononga mayiko awiri a chisilamu (Iraq ndi Afghanistan).
Inu tangoyang’anani kuwononga komwe kulipo pankhani ya chiwelewere ndi chuma kwa anthu akubanja la Saudi.
Chabwino, kodi amenewa ndi ndani? Khadimul al-Haramayn ndi anthu omwe akuzitcha kuti ndi amlowa mmalo a mtumiki wa Mulungu.
Ndi munthu uti mfulu yemwe sanganyasidwe ndi chisilamu ngati chimenechi?
Chuma cha mafuta a dziko la Hijaz chomwe chikuyenera kugwiritsidwa ntchito kulimbitsa ndi kupititsa patsogolo chisilamu, chuma chambiri chomwe asilamu chaka ndi chaka amakhala akupititsa mudziko loyeretsedwali, chikugwiritsidwa ntchito yochiwonetsa chisilamu kuti ndi chipembedzo cha nkhanza ndi kulimbikitsiranso magulu aumbanda ndi zipolowe omwe akhala akupha asilamu.
Gulu la Wahabiy ndi lokhazikitsidwa ndi kupangidwa ndi mayiko akuluakulu okalamba omwe akulamula mopondereza ndi cholinga choti zofuna ndi zolinga za mayiko amenewa zizichitika kudutsira mugulu lomwe liri mkati mwa chisilamu pomwe liri kunja kwa chisilamu.
Kodi anthu akuluakulu ndi maSheikh adali ndi mphamvu zochuluka bwanji pofuna kuwalongosolera anthu za gulu limeneli ndipo tikadatha kupanga ntchito zambiri bwanji polimbana ndi gulu limeneli koma nthawi yambiri yatithera.
Wahabiy mapeto ake akufuna kuti amufikitse munthu pa mulingo oti azipha asilamu mmene angathere ndikutinso adzipha anthu osalakwa moipitsitsa kwambiri.
Dziwani izi kuti gulu la Wahabiy ladzibisa povala chovala cha chisilamu koma ngati tingafune kuyesa ndicholinga choti tidziwe zenizeni za gululi, tatiyeni tiwone kuti munthu ngati ameneyu yemwe akulankhula za chisilamu (Wahabiy) kodi ndi msilamudi kapena ayi poyang’ana zizindikiro ziri mmusizi:
Choyamba ndi choti Wahabiy amakhulupolira kuti ndi zoletsedwa (Haram) kukawona ndi kupanga ziyara manda amtumiki komanso kupempha kudutsira mwa mtumiki (Tawassul) ndipo zonsezi ndi chifukwa choti iwo samakhulupilira zoti atumiki ali ndi ulemelero waukulu pamaso pa Mulungu, kumachita kuti asilamu onse amakhulupilira kuti atumiki ali ndi ulemelero wapamwamba pamaso pa Mulungu komanso ndi anthu osankhika ndipo asilamu onse amakhulupilira kuti udindo wa atumiki siumapunguka komanso kutsika olo ndi pang’ono pomwe ngakhale atachoka padziko lino (kumwalira).
Ndipo ichi ndicho chikhulupiliro cha Qur’an pomwe ikulankhula kunena kuti: سلام علی نوح فی العالمین “Mtendere ukhale kwa Nuh (Nowa) mpaka kalekale”, سلام علی ابراهیم “Mtendere ukhale kwa Ibrahim”, سلام علی موسی و هارون “Mtendere ukhale kwa Musa ndi Haroon”, سلام علیه یوم ولد و یوم یموت و یوم یبعث حیا “Mtendere ukhale kwa iye (yesu) kuyambira tsiku lomwe anabadwa ndi tsiku lomwe adzamwalira kufikiranso tsiku lomwe adzadzutsidwa kuchokera m’manda kukhalanso wamoyo”. Ndipo msilamu aliyense mmapempharo ena aliwonse amati
السلام علیک ایها النبی و رحمه الله و برکاته “mtendere ndi chisomo cha Mulungu chikhale kwa iwe, ee! Mneneri wa Mulungu”.
Chabwino, kodi ma Salam onsewa sindiye Ziyara imeneyo?
Kapenanso mu bukhu lolemekezeka la Qur’an, Mulungu adakakamiza kumupatsa Salam mtumiki wa Mulungu. Qur’an ikunena kuti;
یا ایها الذین آمنوا صلوا علیه و سلموا تسلیما “ee! Inu amene mwakhulupilira, mupemphereni zabwino iye (mtumiki) ndipo mupatseni mtendere (Salam) kumupatsa mtendere kwenikweni”. Mulungu akukakamiza kumupatsa mtendere mtumiki koma ma Wahabiy akuti مات فات “adafa ndipo adathera pomwepo” mwachoncho maSalam amenewa ndi kumuphatikiza Mulungu ndi zinthu zina (Shirk) ndipo mapeto ake akumati “Munthu amene mukumupangira Ziyarayu ndi wakufa mwachoncho alibe phindu lina lililonse ndipo munthu opanga ziyarayo ayenera kuphedwa.
Mawu a maWahabiy alibenso mkati mwake kupatula kupusitsa ndi kuwasokoneza anthu basi ndi kulimbana ndi mzimu wa zipembedzo zonse komwe kuli kukhulupilira za umoyo wa mmanda pambuyo poti munthu wamwalira komanso komwe kuli kukhulupilira za mayiko obisika ndipo Mulungu akulankhula mu Qur’an kunena kuti الذین یومنون بالغیب “Anthu omuwopa Mulungu ndi omwe amakhulupilira za zobisika”.
Kutanthauza kuti iwo (Wahabiy) amakhulupilira za zinthu zokhazo zomwe zikupezeka pano padziko lapansi ndi zomwe zikuwoneka ndi maso ndipo amatsutsa ndi kumakanira zakupezeka kwa zinthu zosaoneka ndi maso zomwe ziri zobisika mpakananso kukanira za kupezeka kwa mzimu, zomwe tidzalongosolabe zokhudzana ndi nkhani ngati zimenezi.
Gulu la Wahabiy limakhulupilira kuti Mulungu alingati zolengedwa ndipo angathe kuwonedwa ndi maso yemwe wakhala pa mpando wake. Kutanthauza kuti Mulungu wa malire yemwe amafunikira zinthu zina. Kumachita kuti chikhulupiliro chimenechi chimatsutsana ndi nzeru, maHadith komanso maAya aQur’an, pomwe ikunena kuti
فاینما تولوا فثم وجه الله “ndipo kwina kulikonse komwe mungatembenukire kuli Mulungu ndi ulemelero wake”.
Mzimu wa zipembedzo zonse umakhulupilira kuti dziko ndi munthu ziri ndi magawo awiri, gawo la thupi ndi gawo la uzimu ndipo Ifa ndiko kuchoka kwa mzimu wa munthu mthupi mwake kupita kudziko lina. Panthawi imene munthu akungowona kuti zinthu zikupezeka pokhala ndi thupi ndipo sakukhulupilira kuti palinso zinthu zina zomwe zikupezeka posakhala ndi thupi, mapeto ake amakaniranso zakupezeka kwa Mulungu posakhala ndi thupi ndipo iye amati Mulungunso ali ndi thupi, mwachoncho munthu yemwe wamwalira amamutenganso kuti wathera pomwepo.
Kenako wakufayo alibenso udindo ndi ulemelero wina uliwonse ngakhale atakhala mtumiki wa Mulungu, kuwonjezeranso apo iye amakanira za tsiku lomaliza (Qiyamah) chifukwa choti wakufayo amawola ndi kusanduka dothi ndipo dothi limasintha ndikukhala chipatso kapenanso kukhala udzu ndipo udzu ndikudyedwa ndi nyama ndipo mapeto ake nyama ndikudyedwa ndi munthu.
Munthu wakufa uja amakalowa mu chipatso kenako chipatso ndi kukalowa mwa munthu wina ndikumayendelera mpakana kuti pamapeto pake ndi zonsamvekanso kuti kukhale Qiyamah, mwachoncho ndiye kuti kulibenso dziko lina kupatula dziko lapansili.
Tsopano tifika pa mawu omwe aja aYazid pomwe amanena kuti “palibe Wahay (uthenga wa Mulungu) omwe udabwera ngakhale mngelo Jibril, ndinso zoti kuli Mulungu ndi zabodza ndipo chipembedzo ndi chida chofuna kuwabera ndi kuwalamulira anthu osazindikira basi.
Mwachoncho ngati dziko lapansi lokha ndi lomwe lilipo ndipo kulibe Qiyamah, nanga ndiye ngakhale kupanga ziyara ngakhale pa manda amtumiki zingatanthauze chiyani?
Palibenso Qiyamah, mwachoncho mutha kupanga tchimo lina lilironse lomwe mukufuna komanso mutha kumwera limodzi ndi Bushi komanso mutha kupeleka chilolezo choti asilamu aphedwe ndipo munthu amene sangavomereze zimenezi mupheni chifukwa choti akutisokoneza zochita zathu. Mwachoncho maSheikh ndi onse omwe sakuvomereza za mawo amenewa ndi anthu okanira (Kufar).
Ndipo palibe kusiyana kuti asilamu adziko la Miyanmar azimwalira ndi njala kumachita kuti chuma chomwe chimayenera kuti chigwire ntchito pofalitsa chisilamu padakali pani zikugwiritsidwa ntchito powathandiza anthu oipitsitsa komanso ana a ufumu wa Saudi pomapangira zisangalalo zopanda pake ndi ma Biliyoni ndikumapanga chinachirichonse choyipa chomwe angathe.
Kuyendera ndi kukawona manda a atumiki ndi Haram, kumachita kuti Qur’an ikunena kuti یا ایها الذین آمنوا اتقوا الله وابتغوا الیه الوسیلة “ee! Inu amene mwakhulupilira, khalani omuwopa Mulungu ndipo funafunani njira ndi cholinga chodziwandikitsa kwa Mulungu”, ndiye pangakhale njira yapamwambanso iti kuposa atumiki oyera aMulungu.
Samhudi yemwe ali Sheikh ndi ophunzira wamkulu wa Ahalsunnah akutilongosoera nkhani ina kunena kuti “kupempha chithandizo kudutsira mwa mtumiki wa chisilamu ali moyo kapenanso atamwalira ndi Haram”.
Chodabwitsa ndi chosangalatsa ndi choti Mulungu mu Aya yotsatana ndi Aya ya mmwambayi akunena kuti:
ان الذین کفروا لو ان لهم ما فی الارض جمیعا و مثله معه لیفتدوا به من عذاب یوم القیامة ما تقبل منهم و لهم عذاب الیم
“Ndithudi anthu amene akanira ndikusafufuza ndi kusatsatira njirayo, ngakhale atapeleka nthaka yonse kuti apulumuke kuchokera kumoto, sadzalandilidwa ndipo ali ndi mavuto opweteka kwambiri”.
Tawonani kuti kodi anthu amanewa awononga bwanji? Qur’an ikunena kuti pelekani Salam ndipo pezani njira, ndipomwe ma Wahabiy akuti Ziyara ndi kufunafuna njira (Tawassul) ndi Haram komanso Shirk ndipo mapeto ake oteroyo ayenera kuphedwa.
Ndi chifukwa chiyani amanena zimenezi?
Chifukwa choti مات فات mtumiki adafa ndipo adathera pomwepo!
Inu tangowonano kuti chaputala chomwe chili chachikulu mu Qur’an yomwe ili Sura Baqarah. Kodi Surayi ikuti chiyani?
Amodzi mwa mawu akulu omwe akupezeka mu Sura ya Baqarah ndi oti, Mulungu atafuna atha kuika mphamvu mu chinthu chakufa ndipo chakufacho chingakhale ndi mphamvu zochuluka mpakana chingathe kudzutsa chinthu china chomwe chidafa kale. Tayang’anani nkhani ya ng’ombe ya ana aIzrael kuti ng’ombe yomwe idali yakufa, idadzutsa munthu yemwe adali wakufa.
Chabwino, padakali pano ine ndimufunse munthu wina aliyense kuti kodi pali munthu yemwe anganene kuti mphamvu zomwe zidali ndi ng’ombe yakufa zingapose mphamvu za mtumiki wachisilamu?
Ngati Mulungu akulamula kuti funafunani njira yofikira kwa iye, mmalo ena akutinso, pelekani mtendere kupeleka mtendere kwenikweni, ndikutinso mtendere ukhale kwa iye kuchokera tsiku lomwe anabadwa kufikira tsiku lomwe adzamwalira, kodi kumupatsa Salamu mtumiki yemwe wamwalira ndi Shirk? Kapena ndicho chikhulupiliro cha Qur’an komanso umodzi wa Umulungu?
Qur’an muAya ina ikuti
لاتقولوا لمن یقتل فی سبیل الله اموات بل احیاء و لکن لاتشعرون
“Musawanene anthu omwe amwalira kuti ndi akufa koma kuti ndi amoyo chabe kuti inu simukudziwa ayi”.
Tsopano ngati ife talamulidwa kuti timupatse Salamu mtumiki wa Mulungu ndipo iye siwakufa koma kuti ndi wamoyo motsatana ndi Aya yoti و اذا حییتم بتحیة فحیوا باحسن منها او ردوها “Panthawi yomwe mwapatsidwa mtendere ndi ulemelero yankhani mofananira kapena yankhani mwabwino kuposa momwe akupatsirani” ndipo ife talamululidwa kupeza njira ndi cholinga chokafika kwa Mulungu, tsopano kumupangira Salamu mtumiki ndi kumutenga iye kukhala njira yokafikira kwa Mulungu ndi Shirk?
Moti mtumiki wa chisilamu alibe mphamvu kuposa ng’ombe ya ana aIzrael?
MaWahabiy akumati “mtumiki adamwalira, samamva ndipo palibe chomwe angapange mwachoncho wina ndikumapitiriza pomati ndodo yomwe ili m’manja mwanga ndi yamphamvu ndipo manda amtumiki alibe mphamvu chifukwa choti mtumiki mmanda mwake adasanduka dothi ndipo adathero pomwepo mwachoncho dothi lilibe upamwamba olo ndi pang’ono pomwe ndi ... kumachita kuti Qur’an pokhudzana ndi chovala cha mtumiki Yusuf (a.s) ikuti chovalachi chidali ndi mphamvu kufikira kuti chidachiza maso amtumiki Yaqub (a.s) ndikumuwonetsa koma ma Wahabiy akumati manda amtumiki wathu Muhammad (s.a.a.w) alibe mphamvu komanso ali pansi kuposa chovala cha mtumiki Yusuf (a.s).
Kuphempha chikhululuko kwa Mulungu kudutsira mwa atumiki aMulungu ndi kulankhulana ndi mzimu wawo ndi Shirk.
Mu bukhu lotchedwa Khulaswatu al-Kalam pa tsamba la 230 zikunenedwa kuchokera kwa Muhammad AbdulWahab (yemwe ali mtsogoleri wa ma Wahabiy) kuti iye nthawi zonse pokhudzana ndi mtumiki wachisilamu ankati: “Mtumiki samamva” choncho mmodzi mwa omutsatira ake ankatinso
عصای هذه خیر من محمد لانه ینتفع بها فی قتل الحیة و محمد قد مات و لم یبق فیه نفع و انما هو طارش و مضی
“Ndodo yangayi imagwira ntchito kuposa Muhammad chifukwa choti ndodo yanga ingathe kugwiritsidwa ntchito pophera njoka koma Muhammad adafa ndipo adatha ndipo palibe chomwe amamva kuti mpakana athe kupereka phindu kwa ena”.
Ife mukukambirana kwathuku, tidzalongosola zizindikiro zomwe zidzatithandiza kuti tisiyanitse pakati pa msilamu ndi Wahabiy.
Mukuyang’ana kwachidule ngati tikufuna kudziwa kuti kodi ndi ndani yemwe ali Wahabiy nanga ndi ndani yemwe ali msilamu, titha kulongosola izi kuti:
Asilamu onse amavomereza za kuwapangira Ziyarah atumiki ndi anthu ochita zabwino munjira ya Mulungu kupatulako ma Wahabiy.
Asilamu onse amalemekeza manda a atumiki ndi anthu opanga zabwino kupatulako ma Wahabiy.
Asilamu onse amavomereza zopemphera (Swala) pafupi ndi manda kupatulako maWahabiy.
Asilamu onse amavomereza za kupempha chikhululuko kwa Mulungu kudutsira mwa mizimu ya atumiki kupatulako ma Wahabiy.
Asilamu onse amavomereza zakuti titha kupeza madalitso kuchokera muzizindikiro za atumiki kupatulako maWahabiy.
Asilamu onse amavomereza zakuti titha kulumbilira kudutsira mwa atumiki kupatulako maWahabiy.
Asilamu onse samamutenga Muhammad Abdul Wahab ndi Ibn Taymiyyah kukhala atsogoleri awo muchipembedzo kupatulako maWahabiy.
Asilamu onse amamutenge yense yemwe ali msilamu kuti ndi msilamu ndipo magazi ndi chuma cha wina ndi mzake ndi Haram kuwonongedwa kupatulako maWahabiy omwe amati munthu yemwe Sali Wahabiy ndiye kuti simsilamu ndipo kupha asilamu omwe Sali ngati iwo muchikhulupiliro ndi zokakamizidwa (Wajib).
Asilamu onse amavomereza za kuzindikira pa zobisika komwe atumiki alinako kupatulako maWahabiy.
Zikomo kwambiri khalani opambana nthawi zonse.


c: text/html

text:
-
Sep 29, 13 •
Nkhani • Written by :
Steven Pembamoyo •
Comments Off
Kunjaku kuli mphatso zosiyanasiyana ndipo zina ukaona kumayamika kuti mnzangayu ali ndi mphatso ndipo amatha kuyigwiritsa ntchito. Clement Banda ndi mnyamata wamfupi, wa zaka 27 zakubadwa, koma akati...
-
Sep 29, 13 •
Nkhani • Written by :
Bobby Kabango •
Comments Off
Ntchito ya apolisi ndi kuteteza anthu komanso katundu wawo, koma Lachinayi pa September 19 ntchitoyi idasintha pamene wapolisi wina ku Balaka akuti adavuvuta woganiziridwa wina mpaka kumthyola...
-
Sep 29, 13 •
Nkhani • Written by :
Steven Pembamoyo •
Comments Off
Papitapo timiyezi chikwatiriraneni pa April 27 chaka chino koma Chimwemwe Chowa, mtolankhani wa MBC yemweso kwa nthawi yaitali wagwirapo ntchito ku wayilesi ya Channel for All Nations akukumbukirabe...
-
Sep 29, 13 •
Nkhani • Written by :
Steven Pembamoyo •
Comments Off
Anthu a pamudzi wa Kamchira ku Mchinji adagona pasiwa yomvetsa chisoni ya malemu Gaston Tembo wa zaka 60 yemwe akuti waphedwa atagulitsa dimba la mwini wake, koma apolisi akana kutchula dzina la...
-
Sep 29, 13 •
Nkhani • Written by :
Tadeyo •
Comments Off
Pa Wenela pakutentha osati masewera. Musachite kufunsa, chifukwatu tikujiya osavala malaya. Moti gogo uja adandipeza ndikulima opanda malaya kwathu kwa Kanduku atangoti gululu pano pa Wenela akhoza...
-
Sep 22, 13 •
Nkhani • Written by :
Bobby Kabango •
Comments Off
Pamsika wa Mulanje umene wayandikana ndi chipatala pali zimbuzi komanso bafa. Nyumbazi ndi izi mukuziona pachithunzipo. Choseketsa ukamapita kunyumbazi kuti ukadzithandize umayenera uwoloke mlatho...
-
Sep 22, 13 •
Nkhani • Written by :
Steven Pembamoyo •
Comments Off
Chindewu choopsa chidabuka ku Chipasula mumzinda wa Lilongwe pakati anthu ndi apolisi atasemphana maganizo pa chomwe chidapha mnyamata wina, Moses Masiye, yemwe adapezeka atamwalira m’chipinda...
-
Sep 22, 13 •
Nkhani • Written by :
Bobby Kabango •
Comments Off
Mabanja ambiri masiku ano sakhalitsa, kaya chifukwa chake n’chiyani? Mwina chitauni? Ukwati ukachitika ngati lero mawa umva banja lija lathapo. Komatu kale sidinali choncho; banja likamangidwa...
-
Sep 22, 13 •
Nkhani • Written by :
Bobby Kabango •
Comments Off
Sabata ino tikufuna tifatse ndi luso la Lloyd Phiri yemwe amayimba nyimbo zauzimu. Tikufatsa maka pachimbale chomwe watulutsa ndipo chikubangula m’mawailesi cha Sachedwa Safulumira. Chimbalechi...
-
Sep 22, 13 •
Nkhani • Written by :
Steven Pembamoyo •
Comments Off
Joy Ndovi ndi mnyamata yemwe amakonda masewero kwambiri. Iye sadapangepo maphunziro a utolankhani koma amakwanitsa kulemba za masewero kuti anthu awerenge ndi kudziwa zomwe zikuchitika m’masewero...

robotstxt: allowed

filter: keep


text:
Chikristu 5
- Kulongosola
- Gulu la zinthu: Chikhirisitu
- Owona: 47
Chikristu 5
Mulungu akafuna kupanga chinthu china chake, monga mukayendetsedwe ka chipembedzo kuti chipembedzo chipite patsogolo,kuchokera ku chiyuda chikwere kufika pa chikristu ndi monga momwe tikuonera kuti olemekezeka Yesu adabadwa modabwitsa ndipo adaleledwa ndikudyetsedwa ndi Mulungu, komanso mayi Maria adabadwitsa mwana popanda kukumana ndi mwamuna aliyense. Mwanayu adabadwa kudutsira mu kuwuziridwa mziyu oyera mwa mayi ake. Apa ndi pomwe ena akudabwa ndikumafunsa kuti Maria, zikutheka bwanji zimenezi kumachita kuti sizidachitikepo? Apa ndi pamene Maria amawauza anthu omufunsawa kuti mufunseni mwini wakeyu. Mwana adayamba kulankhula kunena kuti ine ndikapolo wa Mulungu, Mulungu wandipanga kukhala Mtumiki komanso wandipatsa bukhu. Kudzera mukulankhula kumeneku, adachotsa nyozo wa mayi ake kuchokera kwa anthuwa.
Chikhulupiriro chathu kwa Mtumiki Yesu ndi choti iye adabadwa popanda bambo, akuyembekezeka kudzapanga ntchito yaikulu kwambiri ndipo ntchitoyi idzatheka pambuyo poti anthu amudziwa kuti iye ndi Mtumiki amene ali owaongolera anthu omwe nthawi imeneyo adali Ayuda, iwo asabwere ndikunena kuti Yesu ndi mwana wa Mulungu kapena Mulungu kumene, koma akhulupirire kuti iye ndi Mtumiki wa Mulungu.
Iye adabadwa popanda bambo, adalankhula ali wakhanda, amazutsa akufa, kuchipanga choumba kukhala cha moyo, kuchiza anthu osaona ndi akhate ndikunena zinthu zobisika ndi zina zotero.
Timakhulupirira kuti Mtumiki Yesu ndi mawu a Mulungu, ali ndi zinthu zodabwitsa komanso zozizwitsa zapamwamba monga tanena kale mmbuyomu ndipo chimodzi mwa izo ndi kuzutsa akufa. Kuzutsa akufa ndichinthu chachikulu kwambiri komabe tipeza kuti olemekezeka Yesu adapanga zodabwitsa zikulu-zikulu kuposa izi komwe ndi kuwumba chinthu chikuchisandutsa kukhala cha moyo, kusonyeka kuti muchilengedwe cha chinthuchi ndiko kusakhala ndi moyo koma iye adachipatsa moyo chomwe chili chinthu chapamwamba kwambiri kuposa anthu omwe adali amoyo kale.


text:
Zaka 110 za ulangizi, njala ilipobe
Patha zaka 110 chiyambireni ulangizi waulimi muno m’Malawi koma njala ndi umphawi zayambanso kutipeza pafupipafupi. Izi zili choncho chifukwa alimi sakhala ndi alangizi kawirikawiri komanso sukulu za alangizi okakhala kumidzi zidatsekedwa.
Vuto lina ndi lakuti alangizi alipo ochepa komanso owayang’anira alibe mayendedwe monga njiga zakapalasa ndi zamoto. Chinanso, malipiro awo ndi ochepa.
Mawuwa adatambasula ndi mkulu wa nthambi yophunzitsa za ulangizi pa sukulu yaukachenjede ya Lilongwe University of Agriculture and Natural Resources (Luanar), Dr Daimon Kambewa mmbuyomu pomwe akulukulu pamaphunziro a zaulimi amaunikira pazofunika zoti zikhale m’ndondomeko ya kayendetsedwe ka malimidwe m’Malawi.
Kambewa adati m’zaka za ma 1940 ulangizi udayambika ndi atsamunda omwe ankachita kuumiriza kuti alimi azitsata njira zamalimidwe zoteteza nthaka kotero kuti alimi ena amamangidwa chifukwa chosatsatira njira zoteteza nthaka monga kulima akalozera ndi migula. Ndipo alimi amalima mwa mantha kopanda kumvetsa bwino kufunika kwa akalozera kusonyeza kuti sadaphunzitsidwe bwino.
Ndipo Kambewa adatinso m’zaka za ma 1960 mtsogoleri woyamba wachikuda m’dziko la Malawi Dr Hastings Kamuzu Banda adathetsa thangata ndi ulangizi oumiliza ndi kuyambitsa ulimi ophunzitsa, adatero pochulukitsa ophunzira ulangizi ndi kutsegula malo ophunzitsira alimi monga M’mbelwa ku Mzimba, Likuni ku Lilongwe ndi Thuchira ku Mulanje. Komanso amapereka thandizo la zipangizo zaulimi kwa alimi komanso adawalimbikitsa alimi kumatengera chitsanzo posankha alimi otsogola omwe ankatchulidwa kuti achikumbe.
Kambewa adati ndondomekoyi inkayenda bwino ndipo Amalawi adayamba kukhala ndi chakudya chokwanira. Koma vuto lidapezeka pamene achikumbe adayamba kukaikiridwa kuti amakonderedwa ndi alangizi komanso amaoneka kuti adali magulu akapirikoni kapena kuti otsatira atsamunda.
Koma kuyambira mu 1994 mpaka pano sukulu zophunzitsira alangizi okakhala ndi alimi kumadera akumidzi zidatsekedwa komanso sukulu ya ukachenjede ya Bunda imene inkaphunzitsa oyang’anira alangiziwa idaleka kuphunzitsa anthuwa pa muyezo wa dipoloma mmalo mwake idayamba kumangophunzitsa madigiri okha. Kambewa adati vuto apa ndilakuti ophunzira amadigiri amagwira ntchito mmatauni.
Zotsatira za ndondomeko imeneyi zidali zakuti alangizi adayamba kuchepa komanso ntchito ya malimidwe idayamba kubwerera mmbuyo njala idayamba kuonekera poyera pomwe anthu ambiri adafa m’chaka cha 2001.
Padakalipano boma likulimbikitsa kupereka zipangizo za ulimi zotsika mtengo polimbikitsa kuti alimi azikolola zambiri ndipo Kambewa akuti ntchito yopereka zipangizo zotsika mtengo ndiyabwino kwambiri koma boma liunikirenso zofunika kwa alangizi kuti athandize mokwanira kulangiza alimi kugwiritsa ntchito zipangizo monga njinga zoyendera, mafuta a njinga zamoto komanso malipiro oyenera pantchito yomwe mlangizi amagwira.
Kambewa akuti boma liyike ndondomeko ya alangizi abwino othandizidwa pantchito yawo popereka zowayenerera monga mafuto a njinga zamoto, njinga zakapalasa, malipiro abwino ndi nyumba zabwino. Aliminso aphunzitsidwe ndi kutengapo mbali pa kukolola zambiri komanso kuonjezera phindu pazokolola monga kupanga juwisi, mbuliuli, mafuta ndi zina zochokera ku mbewu ndi ziweto zathu. Ulangizi tsono ukhale okhudza anthu ndi mabungwe osiyanasiyana komanso ulangizi ukhale wa zomwe alimi afuna.


text:
Choti Choti Khushiyan Episode 56 in Full HD By Geo Tv 3rd February 2014
Choti Choti Khushiyan Episode 56, Choti Choti Khushiyan 56, Choti Choti Khushiyan Epi 56, Choti Choti Khushiyan Episode 56 By Geo Tv, Choti Choti Khushiyan Geo Tv, Choti Choti Khushiyan Geo Tv, Choti Choti Khushiyan 56 Geo Tv Channel, Choti Choti Khushiyan Geo Tv Episode 56, Choti Choti Khushiyan Pakistani Drama, Choti Choti Khushiyan High Quality, Choti Choti Khushiyan Today Episode, Choti Choti Khushiyan Geo Tv, Choti Choti Khushiyan Full, Choti Choti Khushiyan Full HD, Choti Choti Khushiyan 3rd February, Choti Choti Khushiyan HD, Choti Choti Khushiyan Latest Episode, 56, 3rd February 2014 Choti Choti Khushiyan, February Choti Choti Khushiyan, Watch Choti Choti Khushiyan Full HD
Dailymotion Parts
Choti Choti Khushiyan Episode 56
Choti Choti Khushiyan Episode 56 By Geo Tv
Watch Choti Choti Khushiyan By Geo Tv Episode 56
Choti Choti Khushiyan 56, Choti Choti Khushiyan Epi 56
Choti Choti Khushiyan Episode 56 Geo Tv in Full HD 3rd February 2014
Choti Choti Khushiyan Geo Tv 56, Choti Choti Khushiyan 56 3rd February 2014


text:
Fumbi koboo! pa Chitowe
Ulipolipo lero wankhodzo za pusi pa Chitowe Ground ku Dwangwa pamene amunamuna ogona kukhomo kosatseka a Mafco FC aphane ndi timu ya fuko ya Big Bullets polimbirana mapointi mumpikisano wa TNM Super League.
Timu ya asirikali ya Mafco ndiyo ikutsogola padakalipano mumpikisanowu ndi mapointi 45 pamipira 26 yomwe asewera. Yapambanapo mipira 13, yalepheranapo kasanu ndi kamodzi, komanso yagonjapo kasanu ndi kawiri chiyambireni ligiyi.
A Bullets zikukhala ngati sizikuwayendera kwenikweni ulendo uno chifukwa ali panambala 8 ndi mapointi 37 pamipira 25 yomwe asewera. Adawinapo mipira 9, alepheranapo mipira 10 ndipo agonjapo kasanu ndi kamodzi.
Ngakhale zili choncho, a Big Bullets akumenyetsa nkhwangwa pamwala kuti mpikisanowu sudathe ndipo wakufa sadwiwika.
Wotsatira timu ya Bullets, Johny Kasalika wa ku Ndirande mumzinda wa Blantyre wauza tsamba lino kuti Bullets n’kumadzulo ndipo chilichonse chitha kuchitika.
“Inde, mwawi woti ife n’kutenga chikho cha ligiyi ndi wochepa, koma udakalipo. Titati tapambana mipira yonse imene yatsala, ndipo matimu otsogola nawo n’kuluza mipira yotsalayo, mwina zikhoza kutiyendera. Mudzadabwa tikunyamula ligiyi,” adatero Kasalika molimba mtima.
Koma adati matimu a asirikali ulendo uno sali mocheza ndipo ku Chitoweko a Bullets avale zilimbe ngati akufuna kukaphulako kanthu kumeneko.
Mpira wina wosangalatsa leroli ukhala pakati pa asirikali okhaokha a Red Lions ya ku Zomba ndi Moyale ya ku Mzuzu pabwalo la Zomba Community Centre.
Akamunawa onse ali ndi mapointi 41 pamipira 25 yomwe onse asewera koma Moyale ikutsogola ndi zigoli.
Koma Loweruka lomweli Silver Strikers, yomwe ili panambala 2 ndi mapointi 45 idutsa pavunda khola pamene ikumane ndi Mzuzu United yomwe yatulika kale m’ligiyi zivute zitani. United yapeza mapointi 12 okha chiyambireni ligiyi itasewera mipira 26. Nanji ma Bankers akhala pakwawo pa Silver Stadium! Koma paja mpira ndi wozungulira, zikaoneka komweko. Mwamuna mnzako mpaachulu, umalinga utakwerapo.
« Liwamba: The man behind Limbe Trucks Rank Mchoma: Gule wokumbutsa chikale »


text:
Mphande: Mtolankhani wopambana
Chikondi Mphande ndi mmodziu mwa atolankhani amene, ngakhale ndi achinyamata, akuchita zakupsa. Masiku apitawa, iye adalandira mphoto kaamba kokhala mmodzi mwa atolankhani amene alemba bwino nkhani zokhudza ana m’dera lino la Africa. Mpikisanowo udakonzedwa ndi bungwe la atolankhani la Media Institute of Southern Africa (Misa) komanso Save the Children. DYSON MTHAWANJI adamukokera pambali ndipo adacheza motere:
Takumana kuno ku Dedza. Tidziwane mayi…
Dzina langa ndine Chikondi Mphande ndipo ndikugwira ntchito ngati mtolankhani wa wailesi ya Zodiak Broadcasting Station (ZBS) kuno ku Dedza. Ndidabadwa pa 21 October 1991.
Mbiri yako pamaphunziro njotani?
Ndidaphunzira sukulu ya pulaimale pasukulu ya pulaimale ya Nkhande ku Ntcheu komanso ya Chigumula ku Blantyre. Ndaphunzira masekondale a Soche ku Blantyre ndi Kings Foundation ku Ntcheu. Ndidachita maphunziro a utolankhani pa Malawi Institute of Jounalism (MIJ) kuchokera mu 2010 mpaka 2012. Ndipo mu August 2012 ndidambwandira mwayi wa ntchito kuwailesi ya ZBS kukhala mtolankhani wawo wa kuno ku Dedza. Inde, kuwulula zochitika kuno ku Dedza.
Kulitu ntchito zambiri, chifukwa chiyani udasankha utolankhani?
Chidwi cha utolankhani chidabadwa ndili sitandade 2. Khumbo langa lidali pa utolankhani basi ndipo ndikamva anthu akuyankhula pawailesi ndinkadziyankhulira mumtima kuti tsiku lina nanenso ndidzakhala mtolankhani. Ndili wamng’ono ndinkasirira Sister Fire wa pa Power FM 101. Iye akakhala pawailesi ankandizula mtima ndipo adali moto monga mwa dzina lake.
Ukufuna ufike pati ndi utolankhani?
Ndikufuna ndifike patali ndi utolankhani. Pali anthu ambiri omwe ndikulondola m’mapazi mwawo. Mmodzi mwa anthuwo ndi mkulu woona za nkhani ku ZBS Teresa Temweka Ndanga. Teresa ndi wolimbikira ntchito komanso ali ndi mawanga abwino omuyenereza kukhala paudindo omwe ali. Amathandiza anthu a pansi pake iwo akakhala ndi vuto lililonse lokhudza kufalitsa nkhani. Iye amamvetsa komanso ndiwodzichepetsa zomwe zimachititsa kuti ntchito yanga ndizigwira mosangalala kwinaku tikukweza mbendera ya ZBS.
Kodi ukusunga nthiti iliyonse ya mwamuna?
Ayi. Sindinakwatire, ndidakali m’manja mwa makolo ngakhale ndikugwira ntchito. Koma ndili pachibwenzi chokhazikika.
Ndiye tivina liti dansi la ukwati wako?
Sindinganeneretu. Tsiku mudzalidziwabe mtsogolo muno, mungodekha.
Kodi umakonda chakudya chanji?
Ndimakonda nsima ndi nkhuku ya chikuda.
Ukakhala kuti siukugwira ntchito ya utolankhani umapanga chiyani?
Ndimakonda kumvera nkhani pawailesi komanso kuwerenga mabuku a nkhani zopeka komanso zochitika. Kuonjezera apo, ndimakonda kumvera nyimbo. Izi zimandithandiza kuonjezera nzeru.
Ndi tsiku liti masaya ako adadzadza ndi chimwemwe chosefukira?
Ili lidali tsiku lomwe wailesi ya ZBS idandifumbatitsa ntchitoyi. Komanso tsiku lomwe ndidakwera ndege kupita ku Zambia kudzera ku Kenya pomwe ndidapambana mphotho ya Media Institute of Southern Africa kaamba kolemba bwino nkhani yokhudza ana kuno ku Dedza.
Nanga ndi nthawi iti udakumana ndi zokhoma?
Nthawi yomwe ndidali ku sukulu ya MIJ ndinkavutika kuyenda ulendo wofufuta nyerere kaamba kakuti ndidalibe ndalama zolipirira basi. Komanso nthawi yomwe mayi wanga anadwala kwambiri kumayambiriro kwa mwezi wa December chaka chomwe chino.
Ungaotche bulangete; mawu owonjezera….
Ndikuthokoza banja lonse la ZBS pondithandiza pantchito yanga. Ntchito yanga ikuyenda bwino chifukwa ku ZBS kuli chimvano cha mavu choning’a pakati.
« Blantyre CCAP church honours members Okondana adatambasula motani makumanidwe? »


text:
Kodi Mulungu Ndi Amene Amachititsa Kuti Tizivutika?
Yankho la m’Baibulo
Baibulo limayankha mosapita m’mbali kuti ayi. Yehova Mulungu sanalenge anthu kuti azivutika. Koma anthu awiri oyambirira, Adamu ndi Hava, anakana kugonjera ulamuliro wa Mulungu n’kumayendera mfundo zawozawo pa nkhani yokhudza zinthu zabwino ndi zoipa. Iwo anasankha kusamvera Mulungu ndipo anayamba kuvutika.
Masiku ano tikuvutikanso chifukwa choti Adamu ndi Hava anasankha kusamvera Mulungu. Koma si Mulungu amene anachititsa kuti anthufe tizivutika.
Baibulo limati, “
Munthu akakhala pa mayesero asamanene kuti: ‘Mulungu akundiyesa.’ Pakuti Mulungu sangayesedwe ndi zinthu zoipa ndipo iye sayesa munthu ndi zinthu zoipa.” (Yakobo 1:13) Choncho munthu wina aliyense amavutika, ngakhale amene Mulungu amamukonda.


text:
‘Lamulo la chuma cha pulezidenti liunikidwenso’
Mmodzi mwa akatswiri a za malamulo Edge Kanyongolo wati lamulo lomwe likukamba za katundu ndi chuma cha atsogoleri a dziko liunikidwenso ndi cholinga chopatsa mphamvu zochuluka kwa Amalawi akafuna kufufuza atsogoleri omwe akugwiritsa ntchito maudindo awo podzikundikira chuma.
Izi zadza pamene dziko la Malawi ladzidzimuka ndi kuchuluka kwa chuma cha mtsogoleri wakale wa dziko lino malemu Bingu wa Mutharika ngakhale kuti adakhala pampandowu kwa kanthawi kochepa.
Kwa zaka 8 zokha zimene Mutharika adakhala pulezidenti wa dziko lino, chuma chake chidawonjezekera modabwitsa kuchoka pa K150 miliyoni panthawi imene asankidwa kukhaka pulezidenti kufika pa K61 biliyoni mmene ankamwalira, zomwe Amalawi ambiri akuti zachulukitsa poyerekeza malipiro amene mtsogoleri wa dziko amalandira pamwezi.
Malamulo a dziko lino amafotokoza kuti Pulezidenti ndi wachiwiri wake sakuyenera kudulidwa msonkho pamalipiro awo apamwezi. Kuphatikiza apo, ndi misonkho ya anthu osauka, atsogoleriwa amakhala ndi bajeti yogulira chakudya komanso ziwiya za m’nyumba zawo.
Pakatha zaka zisanu zilizonse, atsogoleriwa alinso ndi ufulu woitanitsa kuchokera kunja galimoto imodzi ya kumtima kwawo popanda kupereka msonkho wotchedwa ‘Duty’ ku bungwe lotolera msonkho la Malawi Revenue Authotiry (MRA).
Kwa nthawi yaitali, atsogoleri ena akhala akugwiritsa ntchito mphamvu ndi ufulu umene lamulo limawapatsa poitanitsa katundu wochitira bizinesi zosiyanasiyana koma osapereka msonkho ku MRA, zomwe zikutsutsana ndi malamulo a dziko lino.
Pofuna kuthana ndi mchitidwewu, boma lidakhazikitsa bungwe lapadera la Special Law Commission (SLC) m’chaka cha 2006 ndi cholinga choti liunikenso bwino gawo 88 la malamulo a dziko lino.
Ntchito yake yaikulu inali kukonza lamulo lokakamiza Pulezidenti, nduna komanso akuluakulu ena ogwira ntchito m’boma kunena poyera mmene chuma chawo chilili asanalumbiritsidwe pamaudindo osiyanasiyana.
Kafukufuku wa bungweli adasonyeza kuti kupatula lamulo lokakamiza atsogoleri kubwera poyera pakatundu yemwe ali nawo, maiko monga Uganda, Kenya ndi Tanzania adaikanso ndondomeko ndi mfundo zowonjezera zothandiza munthu akafuna kudziwa kapena kutsatira momwe chuma cha atsogoleri awo chikuchulukira kudzera mumaudindo awo ngati pulezidenti, nduna kapena phungu wa Nyumba ya Malamulo.
Mwa mfundo zina, bungweli lidavomereza kuti munthu wogwira ntchito m’boma sakuyenera kugwiritsa ntchito udindo wake podzikundikira yekha chuma kapena anzake; asagwirenso ntchito zina kupatula yomwe adalembedwa ndi boma; apewe kugwira ntchito zomwe sizikugwirizana ndi udindo wake komanso asagwiritse ntchito udindo wake kapena katundu wa boma molakwika.
Ngakhale izi zili choncho, zikuwoneka ngati Amalawi alibe mphamvu komanso lamulo lomwe lingawaikire kumbuyo akafuna kulondoloza chuma cha atsogoleri awo. Izi zikupereka mwayi kwa atsogoleriwa kugwiritsa ntchito maudindo awo momwe angafunire popanda wina kuwafunsa.
Kanyongolo adati izi zikusonyeza kufooka kwa malamulo a dziko lino n’chifukwa chake atsogoleri akutengerapo mwayi.
Iye adati lamulo lokhudza katundu ndi chuma cha Pulezidenti, wachiwiri wake ndi nduna za boma ndi lokwanira, koma likusowekera nsanamira zake zimene anthu wamba angagwiritse ntchito polondoloza chumacho.
Mkuluyu adafotokoza kuti poonjezera lamulo limene lilipo kale, Nyumba ya Malamulo iganizirenso zokhazikitsa lamulo lina lokakamiza atsogoleri kubweranso poyera ndi chuma chimene apeza pamene akuchoka m’maudindo awo.
Kanyongolo akuti akadakonda mabungwe a Financial Intelligence Unit (FIU) ndi Malawi Revenue Authority (MRA) atapatsidwa mphamvu zounika mmene chuma cha atsogoleri chilili pamiyezi inayi iliyonse kapena pakutha pa chaka kuti Amalawi azidziwa ngati atsogoleriwa sakugwiritsa ntchito maudindo awo molakwika.
“Ndikunena izi chifukwa chipanda nkhani ya msonkho womwe mtsogoleri wakaleyu sanapereke ku MRA, dziko lino silikadadziwa kuti a Mutharika anali wolemera chonchi,” Kanyongolo adatero.
Katswiri wina pa zamalamulo, Justin Dzonzi, wati gawo 88 la malamulo a dziko ndi lopanda ntchito chifukwa silikupatsa mphamvu ndi chitetezo kwa nzika imene ikufuna kulondoloza momwe chuma cha atsogoleri chilili.
Dzonzi adati ku Uganda nzika zili ndi mphamvu zofufuza atsogoleri awo mmene akugwiritsira ntchito udindo wawo komanso chuma cha boma.
Koma mkulu wa bungwe la owerengera ndalama la Society of Accountants in Malawi (Socam) Evelyn Mwapasa akuti Amalawi atha kulondoloza katundu wa atsogoleri awo kudzera m’makalata ndi mapepala okhudzana ndi misonkho kuchokera ku MRA.
Koma Mwapasa adatsindika kuti vuto lalikulu m’dziko muno ndi kasungidwe ka mafayilo okhudzana ndi misonkho.
“M’maiko ena, munthu sungapikisane nawo pampando wa pulezidenti kapena phungu wa ku Nyumba ya Malamulo pokhapokha utatulutsa umboni wosonyeza kuti umalipira msonkho,” Mwapasa adatero.
Iye adati pofuna kuthetsa katangale, bungwe lotolera msonkho liyenera kulimbikitsa ntchito yosunga mafayilo a misonkho.
“Ndipo akaona kuti atsogoleri athu akulemera modabwitsa, MRA ikuyenera kufufuza ndi cholinga choti wina asamadyere masuku pamutu Amalawi osauka,” Mwapasa adatsindika.
Mkulu wa Consumers Association of Malawi (Cama) John Kapito wapempha Amalawi kuti asataye nthawi kulimbana ndi chuma chimene Mutharika adazikundikira.
Mmalo mwake, Kapito adati anthu akuyenera kukhala tcheru ndi boma la People’s Party (PP) womwe akuti uli ndi kuthekera kowononga chuma chambiri ngati sipangapezeke njira zolitchingira.
“Si zodabwitsa kuti malemu Mutharika adapeza chuma chochuluka motere. Ifeyo ndi amene takhala tikumenya nkhondo yokakamiza atsogoleri kuti aulule chuma chawo, koma mmalo motithandiza pankhondoyi, tikutanganidwa ndi zinthu zina zopanda pake,” iye adatero.
« Of parking space: Who needs who? One on one with Noel Lipipa »


text:
-
Oct 28, 12 •
Nkhani • Written by :
Nation Online •
Comments Off
Bwalo lamilandu la Chiradzulu Lachiwiri sabata yatha laimitsa mlandu wa mayi yemwe ati anapereka mzimbe komanso K50 zomwe kwa kanthawi zinachititsa khungu wophunzira wa sitandade 6 pasukulu ya...
-
Oct 21, 12 •
Nkhani • Written by :
Nation Online •
Comments Off
Anthu okhala ku Area 25 ku Lilongwe anadzadzidwa ndi chisoni chachikulu Lachinayi lapitali pomwe mayi wa zaka 60 yemwe anasowa kwa masiku 21 atapezeka atamwalira ku dambo lina mderalo...
-
Oct 21, 12 •
Nkhani • Written by :
Nation Online •
Comments Off
Kunali chinam’balala kumalo a asilikali a Kamuzu Barracks ku Lilongwe Lachitatu sabata yatha pomwe asilikali anakwiya mpaka kukwapula gule wamkulu woperekeza amayi a kwa Mfumu Yayikulu...
-
Oct 14, 12 •
Nkhani • Written by :
Nation Online •
Comments Off
Bambo wina ku Dowa walowa m’manda Lachiwiri lapitali ati atadzipha poopa kukazengedwa mlandu wochitira mkazi wake nkhanza...
-
Oct 7, 12 •
Nkhani • Written by :
Nation Online •
Comments Off
Mwamuna wina akulandira thandizo pa chipatala cha boma cha Nkhata Bay mkazi wake atamuthira madzi otentha kumalo wobisika, ati pomuganizira kuti amayenda ndi akazi ena mwamseri...
-
Oct 7, 12 •
Nkhani • Written by :
Nation Online •
Comments Off
Apolisi ku Mchinji ati sakukhutitsidwa ndi chigamulo choti sing’anga ndi mayi wina alipire chi ndapusa cha K15 000 aliyense atapezeka olakwa pamlandu woti adapezeka ndi ziwalo za munthu...
-
Sep 30, 12 •
Nkhani • Written by :
Nation Online •
Comments Off
Bwalo la majisitireti la Lilongwe Lachitatu lidalamula zibambo wina wazaka 30 akaseweze kundende ya Maula atamupeza wolakwa pamlandu wogwiririra mayi wazaka ...
-
Sep 30, 12 •
Nkhani • Written by :
Nation Online •
Comments Off
Chule adadabwa m’madzi muli mwake ndipo ogulitsa nyama kumsika wa Blantyre adandaula ndi chitaka cha nyama—osati ndalama—chomwe ati chakula kumeneko...
-
Sep 30, 12 •
Nkhani • Written by :
Nation Online •
Comments Off
Mai wa zaka 29 ku Dowa waona zakuda khoti litalamula kuti akakhale kundende zaka 5 ataba njinga pachipatala cha Mponela. Iye adati amafuna akagulitse njingayo kuti apeze ndalama zotumizira ana ku...
-
Sep 23, 12 •
Nkhani • Written by :
Nation Online •
Comments Off
Mkulu amene amagula mowa ndi ma K1 000 abodza, adachititsa wogulitsa mowa kuzizwa ndikukanena kupolisi...


text:
Choti Choti Khushiyan Episode 47 in High Quality 13th January 2014
Dailymotion Parts
Tune Full
- choti choti khushiyan cast, choti choti khushiyan episode 47, choti choti khushiyan cast and crew, Choti Choti khushyan EP 47, choti choti khushiyan drama 13 january, choti choti khushiyan drama cast names, choti choti khushiyan episode 70 promo on daily motion, choti choti kushyan 2014 5feb dailymotion, geo drama choti choti khushiyan cast, geo t v drama choti choti khushiyan drama cast name, choti choti khushiyan characters names, cast of choti choti khushiyan, chooti choti khushiyan episode 58, chori choti kushyan episold 47 dailymotino, choti choti khushian 20 jan 2014 on dailymotion, choti choti khushiya dramas online, choti choti khushiyan 13 january 2014, choti choti khushiyan 13 th jan episode 47, choti choti khushiyan 23 January, choti choti khushiyan 47


text:
Kulakatula za sukulu
Ndi khumbo la ophunzira aliyense wa kusukulu za sekondale kudzaponya mapazi ake ku sukulu ya ukachenjede kuti akamwe inki mwakathithi.
Kulitu sukulu zosiyanasiyana za ukachenjede m’dziko muno. Kungotchulapo zochepa mwa sukuluzi zomwe ndi zaboma kuli Bunda, Kamuzu College of Nursing, Polytechnic, Chancellor College, College of Medicine ndi Mzuzu University.
Ophunzira aliyense amasankha imodzi mwa sukuluzi malingana ndi ntchito yomwe amafuna kudzagwira. Mwachitsanzo, munthu ngati ukufuna ntchito za ulimi ukuyenera kupita ku Bunda osati ku College of Medicine komwe kuli ukadaulo wa zachipatala.
Koma mlakatuli Given Chichitike wa ku Mchinji akuikira kumbuyo sukulu ya Polytechnic kuti ndiyo sukulu yotsogola. Maganizo ake amanewo. Mu ndakatulo yake yotchedwa Takulandirani kuno ku Polytechnic iye akunyogodola sukulu zina zaukachenjede kwinaku akutama Polytechnic kuti ndilo phata la mizwanya potafuna bukhu.
Chichitike akulakatula motere:
Takulandirani kuno ku Poly
Mwafika panonu ndinu anthu ofunika kwambiri m’dziko la Malawi
Mukadapita ku Chanco
Bwezi muli aphunzitsi a Tikwere
Kapena sukulu zakwacha
Mukadakapita ku Bunda
Bwezi atakupatsani khasu ndi nkhwangwa
Kuti mukaswe mphanje kunkhalango ya Dzalanyama.
Ku Bundako, m’malo molimbikitsa uchembere wabwino wa anthu
Iwo amalimbikitsa uchembere wa ziweto
Chichitike sakulekera pomwepo poti akutembenukiranso kwa ophunzira a ku College of Medicine:
Mukadapita ku College of Medicine
Nkhope zokongolazi bwezi zitakumbika ndi misozi
Kusewera ndi zidole mpaka dzuwa tswiii!
Ku College of Medicine kulibe kuyimbitsa nyimbo mokweza
Nanga si maliro samatha
Ukafika ku College of Medicine
Umachita kudziwiratu kuti uli pasiwa
Mpaka pamene udzamalize maphunziro ako.
Iye akunyogodolanso kuti ophunzira a makoleji ena akabwera kudzacheza ku Polytechnic amalephera kutuluka mu Shoprite chifukwa iwo amalephera kuona pomwe pali khomo lotulukira.
Kholo lozindikira likamalangiza mwana
Limati mwana wanga paja umafuna kukaphunzira kuti
Mwanayo akati ndimafuna kupita ku Chanco
Khololo limati kazisewera
Ndimaona ngati umafuna kudzapita ku Poly
Poti wopita ku Poly nthawi yosewera alibe.
Komatu Chichitike mwina adakondera sukulu ya Polytechnic m’ndakatuloyi kaamba kakuti iye akuphunzira pa sukuluyi. Inde, Chichitike akumwa imki m’chaka chachiwiri pa sukuluyi pa maphunziro a utolankhani.
Leave a Reply
« Bottle store tales about PP School faulted for expelling Rastas »


text:
Chikristu 7
- Kulongosola
- Gulu la zinthu: Chikhirisitu
- Owona: 19
Chikristu 7
Mulungu yemwe sadakhale ndi mwana ndipo sadabelekedwe ndiponso Mulungu amene alibe chofanana nacho.
Mbiri ina, Mulungu ndi wachisoni ndipo china chilichonse chili muchisomo chake , zolengedwa zonse zidachitilidwa chisoni ndi Mulungu polengedwa ndipo ndikosavuta kudziwa kukongola kwa Mulungu, munthu atha kungowona kukongola kwa duwa kuti kuli bwanji.
Mulungu ndi waluntha (حكيم) .Pakati pa zolengedwa pali kusiyana mukalengedwe ndipo zolengedwa ndi zosiyana-siyana. Mulungu akufuna kuchokera kwa cholengedwa chimenechi kapena akuyembekezera kuchokera kwa icho malinga ndi momwe adachilengera ndi momwe adachipatsira. Ngati wina adamupatsa nzeru kenako ndikumudziwitsa za chipembedzo , adzafuna yankho kuchokera kwa iye, nthawi yomwe ife tikusamuka pano padziko lapansi kupita dziko lina Mulungu akatilipira mofanana ndi momwe tidadziwira za chipembedzo kapena mofanana ndi momwe adationetsera ma umboni.
Surat Ikhlas ikuti: Nena iwe Mtumiki kuti Mulungu ndi mmodzi, ngati olemekezeka Yesu angakhale Mulungu, ndi Mulungu wake amene sakutha kuyang’ana ndi kudziwa zomwe zikuchitika kumbuyo kwake. Mulungu yemwe sakudziwa kuti ine ndili pano. Mulungu otereyu akhala kuti ali ndi malire. Munthu atha kumuthawa Mulungu otereyu kupita kumalo komwe kulibe. Utha kumupha Mulungu otereyu. Kupha olemekezeka pa ntanda zikutanthauza kuti ndili ndi mphamvu zoti nditha kupha Mulungu. Ife asilamu tilibe chikhulupiriro chimenechi, Mulungu ndi opambana zolengedwa zonse, palibe cholengedwa chomwe chingapambane Mulungu.
Mulungu safunikira china chilichonse, mukukambirana kwathu tidzaona kuti Yesu yemwe akuikidwa pa malo a wuMulungu akupempha chithandizo kuchokera kwa ena. Kumutchula Yesu kuti ndi Mulungu sikumukweza iye ayi koma ndikumutsitsa komanso mbali ina kumutsitsa Mulungu.
Mulungu sadabereke komanso sadaberekedwe ayi; kubadwa kwa Mulungu kapena kukhala ndi tsiku lobadwira ndiye kuti inu mutha kunena kuti pali


text:
Watch Online geo tv Drama Choti Choti Khoshiyaan Episode 59. Geo tv new Drama Serial Choti choti Khoshiyaan. Geo Tv drama Choti Choti Khusiyan Episode 59– 6 February2014 Geo Tv Drama Pakistani Drama Choti Choti Khusiyan Episode 59 By Geo Tv Choti Choti Khusiyan 6 February2014 Geo Tv Drama. 6 Februarychoti choti khushiyan, choti choti khushiyan 6 February 2014, choti choti khushiyan Episode 59. Choti Choti Khushiyan Episode 59 – 6 February 2014 HD by Geo, geo tv chhoti chhoti khushiyan epi 59. geo tv drama choti choti khushiyan Episode 59.
Choti Choti Khusiyan Episode 59– 6 February2014 on Geo TV
Dailymotion Video links
Watch Geo Tv Drama Serial Choti Choti Khoshiyaan Epi 59 in high Quality Part 1
Watch Geo Tv Drama Serial Choti Choti Khoshiyaan Epi 59 in high Quality Part 2


text:
Pali k61 miliyoni ya mankhwala, mbewu
Boma lati alimi asade nkhawa ndi dzombe komanso ntchemberezandonda zomwe zasakaza mbewu m’maboma ena mdziko muno chifukwa lakhazikitsa thumba la ndalama zokwana K64 miliyoni zothetsera vutoli.
Nduna ya za malimidwe Dr James Munthali wati ndalamazi azigwiritsa ntchito pogula mankhwala opopera mbozizi ndi mbewu ya chimanga yomwe agawire alimi omwe mbewu zawo zatheratu.
“Posachedwapa ndenge zopopera mankhwala zikhala zikuuluka m’madera omwe akhudzidwa komanso tigula mbewu ya chimanga chocha msanga kuti tigawire alimi omwe mmera wawo watheratu,” adatero Munthali.
Iye wati padakalipano mbozi zolusazi zaononga mahekitala 2 391 a chimanga ndi mahekitala 700 a malo osalimidwa. Mahekitala 547 a chimanga ndiomwe aonongekeratu ofunika kubzalanso.
Ndunayi yati vutoli lakula kwambiri chifukwa alimi adazindikira mochedwa za vutoli zomwe zidapereka mpata woti mbozizo ziswane ndi kufalikira malo aakulu.
“Ndikutsimikiza kuti boma lili ndi mankhwala okwanira othetsera vutoli koma kuti alimi adachedwa kuzindikira vutoli. Akadakhala kuti adadziwitsa akuluakulu a zaulimi msanga vutoli silikadafika pamenepa,” adatero Munthali.
Mmodzi mwa akuluakulu mu unduna wa malimidwe Gray Nyandule Phiri wati dzombe lambiri likuchokera mphepete mwa nyanja za Chilwa ndi Malombe ndipo likulowera m’madera osiyanasiyana nkumaononga mbewu.
Iye wati dzombeli limaswana kumapanga a m’mphepete mwa njanja ziwirizi ndipo likachulukana limawulukira m’malo osiyanasiyana.
Nyandule Phiri adachenjeza kuti anthu apewe kutola dzombe lofa kale undunawu ukayamba kupopera mankhwala chifukwa mankhwalawo ndiwoopsa kwa anthu.
“Tikhala tikuchenjeza anthu kuti apewe kutola dzombe lakufa kale tikayamba kupopera mankhwala chifukwa mankhwala ake ndioopsa akhoza kupha munthu ndiye ndi bwino kupewa,” adatero iye.
Iye adatinso alimi akuyenera kuyendera mbewu zawo kawiri kapena katatu patsiku kuti azindikire msanga tchemberezandonda ndi dzombe zikagwa m’minda mwawo ndikukanena msanga kwa akuluakulu a zamalimidwe.
Munthali wati madera ena monga chigwa cha Shire, chigwa cha Bwanje, madera a mphepete mwa nyanja, mkatikati mwa Shire, Dzalanyama, Lilongwe ndi Kasungu kumagwa ntchemberezandonda chaka ndi chaka.
Chiyambireni mvula ya chaka chino maboma monga Dowa, Dedza, Balaka, Machinga, Zomba, Phalombe, Chiradzulu ndi Blantyre kwagwa ntchemberezandonda zomwe zaononga mbewu koma Munthali wati alimi asade nkhawa chifukwa pali chiyembekezo chakuti zokolola za chaka chino zikhala zochuluka.
“Komwe kwaonongeka kale tikonzako nthawi ikadali poti mvula yangoyamba kumene koma palibe chodetsa nkhawa chifukwa chaka chino zokolola zikhala zambiri,” adatero Munthali.
Iye wati ntchemberezandonda zimaswana kwambiri ngati mvula yagwa pang’ono nkudula kunja nkupanga chifunga ndipo wati njira ina yomwe alimi angazindikire msanga kuti kugwa ntchemberezandonda ndi kuchuluka kwa agulugufe.


text:
kukweza mafumu kuyambitsa udani
Bungwe lowona mmene boma likuyendera la Malawi Watch ladzudzula mmene boma likukwezera mafumu ndipo lati mchitidwewu ukhoza kubweretsa chisokonezo m’dziko.
Mkulu wa bungweli, Billy Banda, wati kakwenzedwe ka mafumu kamtunduwu kamayambitsa udani pakati pa mafumu. Iye wati mafumu ena akakwezedwa chotere amayamba kukulira mtima ma DC chifukwa amaona ngati ndi oyandikana kwambiri ndi mtsogoleri wa dziko.
Banda wati mafumu amayenera kukwezedwa ngati chilimbikitso koma pali ndondomeko yoyenera kutsatidwa ndipo sizingatheke kuti mafumu ambiri n’kukwanitsa zomwe zili mundondomekoyo nthawi imodzi.
“Mafumuwa akukwezedwa osati chifukwa akwaniritsa zomwe ndondomeko imafuna koma kungofuna kuwasangalatsa. Mapeto ake izi zikhoza kubweretsa nsanje ndi udani pakati pa mafumu,” adatero Banda pocheza ndi Tamvani.
Koma wachiwiri kwa nduna yowona za maboma ang’onoang’ono ndi chitukuko cha m’midzi,
Godfrey Kamanya, wati boma silikuphwanya lamulo lililonse kapena kusokoneza ndondomeko.
Iye wati boma likafuna kukweza mfumu limayamba latumiza nthumwi kudzera kuundunawo kuti zikafufuze za mbiri ya mfumuyo ndi kumva maganizo a anthu kenako likakhutira mpamene mfumu ija imakwezedwa.
“Si kungangocha basi n’kuganiza zokakweza mfumu popanda kumufufuza kaye. Mafumu onse amene akwezedwawa adafufuzidwa ndipo adakwanira pokwezedwa; enanso akakwaniritsa adzakwezedwa,” adatero Kamanya.
Chitengereni boma mtsogoleri wa dziko lino, Joyce Banda, wakweza mafumu ambiri
m’maboma osiyanasiyana. Malinga ndi Kamanya, padakalipano chiwerengero cha mafumu amene akwezedwa kale sichikudziwika bwino, choncho sangathe kuwerengera bwino ndalama zoonjezera zimene boma lizigwiritsa ntchito popereka mswahala kwa mafumu okwezedwawo.
Kukweza mafumuko kukumadzetsa ziwawa m’madera ena. Mwachitsanzo, anthu ena adasonyeza kukwiya kwawo ndi kukwezedwa kwa T/A Kapeni wa m’boma la Blantyre
kukhala Senior Chief.
Iwo adakapereka chikalata chodandaula ndi kukwezedwako ku ofesi kwa DC wa Blantyre Lolemba.
Nthumwi ya odandaulawo, Norman Kapeni, yemwe ndi Nyakwawa Kumwima 1, adati Joyce Banda adalakwa kukweza Kapeni pomwe pali mkangano wa ufumuwo.
“Pali mkangano chifukwa tikuti si woyenera kutenga ufumuwo. Tsono amukwezeranji? Mikangano idabuka mu 2008 ndipo tikudabwa kuti a Pulezidenti adati amukweza pamsonkhano wawo wa ku Ndirande,” adatero iye.
Koma mafumu ena ati sakuona cholakwika chilichonse pamomwe mtsogoleriyu akukwezera mafumu ndipo ati akufuna mafumu ambiri, makamaka omwe akhalitsa pampando, akwezedwe.
Senior Chief Kalumbu ku Lilongwe, yemwe adakwezedwa kuchoka pa u T/A sabata yathayi kulikulu lake ku Lilongwe, wati kukweza mafumu ndi njira yolimbikitsa kuti mafumuwo azilimbikira pantchito zachitukuko.
Iye wati mkangano ndi kusamvana pakati pa mafumu kawirikawiri zimayamba chifukwa cholimbirana ufumu ndipo izi zimakonda kuchitika mfumu ikamwalira ndipo akamafuna munthu woti alowe m’malo mwake.
“Mpovuta kuti mfumu ya mudzi wina iyambane ndi mfumu ya kwinanso chifukwa chakuti wina wakwezedwa udindo koma pabanja lomwelo chifukwa chokanganirana ufumuwo,” adatero Kalumbu.
Senior Chief Lukwa ya ku Kasungu yati kukwezedwa kwa mafumu sikugwirizana ndi ndale ndipo waonjeza kuti zingavute maka mafumu amangogwira ntchito yawo yomwe adasankhidwira osalowerera pandale.
“N’chifukwa chake mudzaona kuti pamudzi pamakhala azipani osiyanasiyana ndipo onse amapatsidwa mpata wokumana ngati ali ndi zochita kusonyeza kuti mfumu ilibe mbali pandale,” adatero Lukwa.
« Fumbi koboo! pa Chitowe MUST converting classrooms into labs »


text:
Mayi Akuntha mfumu somanje, amangidwa
Mlandu wovulaza watsekulidwa kupolisi ya Blantyre pomwe mayi wa zaka 39 akumuganizira kugogoda mfumu Somanje Makata ya ku Ndirande.
Izi zidachitika pa 26 December pomwe mayiyo, Mapirilo Luka, akuti adatikita mfumuyi pamene imafuna kumuletsa kuti asamange mpanda panyumba pake.
Mapirilo akuti amakhala panyumba yomwe makolo ake adamusiira mu 1983 atamwalira. Iye akukhala m’nyumbamo ndi mwana wake, mwamuna wake akuti adapita ku South Africa mu 2009.
“Kuchoka kwa mwamuna wanga pakhala pakuchitika zambiri pakati pa ine ndi amfumuwa zomwe zafika poti tisamamwetsane madzi,” adatero Mapirilo.
Sabata zapitazi Mapirilo akuti adayamba kumanga mpanda wa nyumba yake ndipo mbali ziwiri zidadzuka kale.
Iye akuti pa 26 mfumuyi idatuma nthumwi kuti ikamuletse mayiyu kuti asapitirize kumangako. “Nthumwiyo isadafike amfumuwo adaimba foni pa private number [siimaonetsa nambala] koma ndidawadziwa kuti ndiwo. Apo nthawi n’kuti ili cha m’ma 9 mmawa. Amati ndipite kunyumba kwawo cha m’ma 2 koloko masana atsikulo,” adatero iye.
Mapirilo akuti adauza nthumwiyo kuti sasiya kumanga mpandawo. Iyo akuti idadziwitsa mfumuyo pomwepo poimba foni.
Koma Mapirilo akuti adamulikita mnyamata wotumidwayo ndi chikolopa chifukwa adamupsetsa mtima. Mnyamatayo akuti adathawa ndipo adafika ndi amfumuwo mmawa omwewo.
Apa padali kamuthemuthe. Gwirogwiro ndi kuponyerana Chichewa pakati pa mayiyu ndi amfumuwo akuti kudabuka.
“Adandimenya padiso ndi chibakera ndipo ndidawabwezera. Apa ndipomwe adaimba foni kupolisi kuti adzandimange,” adatero akuonetsa pamene adamenyedwapo.
Mneneri wapolisi ya Blantyre Elizabeth Divala akuti adanjata Mapirilo ndipo adamutulutsa pabelo ya polisi mawa lake pa 27 December. Tsoka ndi ilo, mayiyo atatulutsidwa akuti adakapeza mpanda wake wagwetsedwa wonse.
“Ine ndimabwezera koma ndikudabwa kuti apolisi akumanga ine ndekha. Pano mpanda wanga wagwetsedwa,” adadandaula Mapirilo.
Titaimbira mfumuyi kuti timve mbali yake iyo idati singayankhe pafoni. Koma Divala wati mfumuyi idauza polisi kuti imaletsa Mapiliro kuti asamange mpandawo chifukwa malowo ali pamapokoso.
“Mfumuyi yati imafuna ikambirane ndi mayiwa pa zamalo amene amamanga mpandawo chifukwa ali pamapokoso. Ife tawatsekulira mayiwa mlandu wovulaza. Ngati padali nkhani zina bwezi mayiwa atadzatidziwitsa koma apolisi sitikudziwa kalikonse,” adatero Divala.
Divala wati Mapirilo akawonekera kubwalo tsiku lililonse komabe wati kafukufuku ofuna kupeze zenizeni za nkhaniyi ali mkati.
« Persevering in prayer Girl’s heart condition worries mother »


text:
-
Nov 3, 13 •
Nkhani • Written by :
Nation Online •
Comments Off
Padali magule ndi zochitika zosiyanasiyana patsiku lokumbukira Mulhakho wa Alhomwe kwa Chonde m’boma la Mulanje Lamulungu sabata yathayi. Chikhazikitsireni bungweli ndi pulezidenti wakale malemu...
-
Nov 2, 13 •
Nkhani • Written by :
Dyson Mthawanji •
Comments Off
Apolisi m’boma la Ntchisi akusunga mchitokosi anthu awiri powaganizira kuti adabutsa nyumba mpaka katundu kusanduka phulusa. Izi zachitika Loweruka sabata yatha pamudzi wa Kazonga, m’dera la T/A...
-
Oct 27, 13 •
Nkhani • Written by :
Steven Pembamoyo •
3 Comments
Mufunse aliyense pa nkhani ya bawo ndipo adzakuuzani kuti Fusani Kwanji, mnyamata wa zaka 20 wochokera m’mudzi mwa Chiru, T/A Chadza, ku Lilongwe wathambitsa anthu ndi luso la pamasewero a bawo....
-
Oct 27, 13 •
Nkhani • Written by :
Steven Pembamoyo •
1 Comment
Ambiri amangomudziwa ngati woimba nyimbo za Mulungu, mkozi wa nyimbo za oimba ena ndi mphunzitsi pasukulu yophunzitsa ntchito zamanja ya Nasawa Technical College, koma naye kukhala payekha...
-
Oct 27, 13 •
Nkhani • Written by :
Steven Pembamoyo •
Comments Off
Mayi wina wa zaka 52 ku Dowa wadzikhweza anthu omwe malemu mwamuna wake adatengako ngongole ya katapira atavuta kuti awabwezere ndalama zawo mpakana adayamba kulanda katundu kuphatikizapo malo...
-
Oct 27, 13 •
Nkhani • Written by :
Bobby Kabango •
2 Comments
Ungayende paliponse nkhani ikumveka ndi ya Nancy yemwe amalimbana ndi Che Nkope pawailesi ya MIJ. Ena akugawana zokambirana za awiriwa, pomwe ena akumafika kuwailesiko kukapeza okha. Pothetsa...
-
Oct 27, 13 •
Nkhani • Written by :
Tadeyo •
Comments Off
Pajatu sabata yatha tidalekera pofotokoza za chakumwa cha botolo lalikulu chimene akutchula KK, inde Kumba Kakadalipo, kuchokera pa Big Man Wamkulu amene adatchuka mmbuyomu ndi nkhani zosuntha mabedi...
-
Oct 27, 13 •
Nkhani • Written by :
Bobby Kabango •
Comments Off
Nkhani zogwiririra zafika posauzana m’boma la Nkhotakota. Tikunena pano, amayi 15 akuti agwiriridwa pamene nthawi yomweyi chaka chatha, amayi 6 ndiwo adagwiriridwa. Mneneri wa polisi m’bomalo,...
-
Oct 20, 13 •
Nkhani • Written by :
Bobby Kabango •
1 Comment
Si zachilendo kuona sing’anga atalemba zochemerera mankhwala ake, koma ng’anga ina ku Dwangwa ikuchititsa anthu chidwi pogwiritsa ntchito Chingerezi pochemerera malonda ake, zomwe n’zodabwitsa...
-
Oct 20, 13 •
Nkhani • Written by :
Bobby Kabango •
Comments Off
Mtima wakhazikika. Moyo wansangala womwe Francis Chabvi, mtolankhani wa zamasewero pawailesi ya MBC, ndi Clara Chikapa akhala akulota tsopano wafika. Pano awiriwa akuphulitsa nkhani zachikondi usiku...


text:
N’chifukwa Chiyani Mumati Ndinu Mboni za Yehova?
Baibulo limati dzina la Mulungu ndi Yehova. (Ekisodo 6:3; Salimo 83:18) Mawu akuti mboni amatanthauza munthu amene amanena kapena kulengeza zinthu zimene akukhulupirira kuti ndi zoona.
Choncho, dzina lathu lakuti Mboni za Yehova limasonyeza kuti ndife gulu la Akhristu amene amalengeza mfundo zoona zokhudza Yehova, Mlengi wa zinthu zonse. (Chivumbulutso 4:11) Timachitira umboni kwa anthu ena m’njira ziwiri. Njira yoyamba ndi mmene timachitira zinthu pa moyo wathu, ndipo njira yachiwiri timawauza zimene taphunzira m’Baibulo.—Yesaya 43:10-12; 1 Petulo 2:12


text: Tagged with: Choti Choti Khushiyan 27 January 2014 Choti Choti Khushiyan Episode 53 Choti Choti Khushiyan Episode 53 - 27 January 2014 Choti Choti Khushiyan Episode 53 - 27 January 2014 In High Quality drama Choti Choti Khushiyan 27 January 2014 drama Choti Choti Khushiyan Episode 53 drama Choti Choti Khushiyan Episode 53 - 27 January 2014 dramasonline Choti Choti Khushiyan Episode 53 - 27 January 2014 geo tv drama Choti Choti Khushiyan Episode 53 pakistani dramas Choti Choti Khushiyan 27 January 2014


text:
Kuimba zokoma za Facebook
Ndi wachinyamata uti lero lino yemwe sakudziwa za tsamba la pa makina a intaneti lotchedwa Facebook? Sikutauni kokha, ngakhalenso kumudzi nkhani ya Facebook ili mkamwamkamwa.
Mwinatu izi ndi zomwe zachititsa kuti woimba Macdonald Liwonde Chibwe akanyange msambo pankhani ya Facebook. Nyimboyi ikutchedwa Facebook yomwe ili m’chimbale chake cha chisamba chomwe wachikutira ndi mutu wakuti ‘Lingakome’.
Chibwe akutambasula momwe tsamba la Facebook lapindulira anthu poti tsambali lasanduka mbali ina ya moyo wa anthu.
Chibwe akuimba:
Zidayamba ngati zamasewera
Zidayamba ngati zamasanje
Koma lero zathera mu banja
Ena akuti Facebook yachibwana
Ilibe phindu ndiposewera ana
Koma lero yathera mu banja.
Chibwe akuimbanso kuti Facebook yasintha miyoyo ya ena chifukwa ambiri akuchitirapo malonda, kucheza ndi abale komanso alongo ndi zina zambiri zothandiza pamoyo wawo.
Zikuonekatu kuti Chibwe apa akuimbadi za nzeru. Nanga si pa Facebook pomwe anthu akumatha kudziwa zinthu zomwe zangochitika kumene? Komansotu paja pa Facebook ndi pomwe anthu akutha kufukula anzawo akalekale. Inde, anzawo akale aja adaphunzira nawo sitandade 6B pa Namalimwe, Chinsapo ngakhalenso pa Katoto.
Ndi Facebook yomweyo yomwe anthu akufumbata danga lokhala nzawo wa anthu odziwika mdziko chikhalirecho sadakumane nawo. Inde, ambiri ali pachinzawo ndi anthu monga Joyce Banda, Lucius Banda, Ralph Kasambara, Ken Ndanga, Kamuzu Chibambo, George Thindwa ndi Henry Kachaje chikhalirecho anthuwa sadacheze nawo maso ndi maso mwinanso kuwaona kumene.
Apatu zikuonetseratu kuti nyimbo ya Facebook yabwera panthawi yake. Chibwe sadangofuna kukamba za Facebook komanso akuoneka kuti anatenga nthawi poluka nyimboyi kaamba kakuti zingwenyengwenye zikumveka bwino kwimbiri.
Kamtengo katayiridwe kwa Limbani Chibwana yemwe waphika nyimboyi mu khitchini ya nyimbo (studio).
Chopatsa chidwi ndi chakuti adapeza bwenzi yemwe pano ndi mkazi wake Naomi Msowoya pa Facebook.
“Mkazi wanga ndidamupeza pa Facebook. Izi ndi zomwe zidandichititsa kuti ndiluke nyimboyi,” watero Chibwe yemwe ndi mkulu wa kampani ya Charter Insurance m’chigawo cha pakati ndi kumpoto.


text:
University yachisilamu yoyamba ku Malawi
- Kulongosola
- Gulu la zinthu: Nkhani
- Owona: 102
University yachisilamu yoyamba ku Malawi
.
Pofuna kulimbana ndi vuto lakusowekera maphunziro achisilamu, dziko la Malawi likufuna kutsekula University kuti achinyamata achisilamu akhale ndi mwayi okaphunzira maphunziro achisilamu. Polankhula pamsonkhano omwe adakumana akulu akulu a chisilamu, nduna yoyang’anira za paulendo ndi ntchito zapagulu olemekezeka a Sidik Mia adati: tili ndi cholinga chimodzi pofuna kukweza maphunziro adziko lino la Malawi choncho nkhani imeneyi ndiyotheka kudzera mu ulamuliro wabwino.
Iye adati ntchito imeneyi ichitika ndichithandizo chochokera ku bungwe la Direct AID Society laku Kuwait. Monga momwe tikudziwira kuti pali mauniversity angapo omwe akhazikitsidwa muno m’Malawi ndi anzathu achikirisitu monga African Bible College, Livingstonia University omwe ali mmanja mwa Church of Central Africa Presbytery, Seventh Day Adventist University ndi Catholic University. Kuonjezera apa tilinso ndi mauniversity aboma atatu. Kutsekulidwa kwa university imeneyi kudzachepetsa vuto la maphunziro mdziko muno. Ndunayi idalimbikitsa asilamu kuti ayenera kuzindikira kufunikira kothandiza kukwera kwa maphunziro mdziko komanso ndi anthu osowa chithandizo cha maphunziro. Ndunayi idapereka ndalama zokwana k2.5 million zoti amangire mabuloko ena asukulu ya derali ( sub mosque) m’boma la Mangochi. Komanso idapereka ndalama zoti zimangidwire mizikiti pa Mathanjesi mu nzinda omwewu wa Mangochi.
Chisilamu ndi chipembedzo chachiwiri kumwera kwa Africa pambuyo pa Chikirisitu.
Tiyeni asilamu tiikire chidwi pa maphunziro achipembedzo chathu.


text:
Agwidwa akugona ndi mbuzi ya agogo ake
Kudali kanthu, bambo wa zaka 21 kukhetsera dovu ndi thukuta pa mbuzi. Izi zachitika Loweruka pa 11 January ku Nkhotakota.
Malinga ndi mneneri wapolisi m’bomalo Kaitano Lubrino, njondayi Chifuniro Ketala wavomera pamaso pa apolisi za mlandu wogwiririra chiweto ndipo akuyembekezereka kutengeredwa kubwalo.
Lubrino akuti wophunzira wa kalasi 7 ndiye adaona chikwaticho. Mnyamatayo akuti adamva mkota wa mbuziwo ukufuula ngati wagwidwa ndi chirombo.
Izo zimachitikira m’khola la mbuziyi cha m’ma 7 koloko mmawa anthu ali kumunda. Sikuti mbuziyo idali yokha m’kholamo, mudalinso mbuzi zina ndi atonde omwe koma tsoka lidagwera mkotawu.
Mnyamatayu, yemwe akuphunzira pa sukulu ya Namvuu, akuti adadabwa kuona njondayi itapana mbuziyi thukuta lili chewechewe.
“Adamuuza kuti asauze anthu ponena kuti amuganizira, koma mwanayu sadamvere ndipo adakauza eni mbuzizo omwe ndi agogo ake a wogwirirayu,” adatero Lubrino.
Wapolisiyu wati mwini mbuziyo, Faiden Ketala adadziwitsa apolisi ya Mkaika. Apolisiwo akuti adatumiza mbuziyo kuti ikapimidwe ndipo zidatsimikizika kuti yakweredwa ndi munthu.
“Zotsatira zitatuluka apolisi adakanjata mkuluyu yemwe adavomereza mlandu wake kupolisi ya Nkhotakota.”
Mkuluyu amachokera m’mudzi mwa Damba kwa Senior Chief Mwadzama m’bomalo.


text:
-
Dec 14, 13 •
Tamvani • Written by :
Steven Pembamoyo •
1 Comment
Bungwe lowona mmene boma likuyendera la Malawi Watch ladzudzula mmene boma likukwezera mafumu ndipo lati mchitidwewu ukhoza kubweretsa chisokonezo m’dziko. Mkulu wa bungweli, Billy Banda, wati...
-
Dec 14, 13 •
Masewero • Written by :
Nation Online •
Comments Off
Ulipolipo lero wankhodzo za pusi pa Chitowe Ground ku Dwangwa pamene amunamuna ogona kukhomo kosatseka a Mafco FC aphane ndi timu ya fuko ya Big Bullets polimbirana mapointi mumpikisano wa TNM Super...
-
Dec 7, 13 •
Kucheza • Written by :
Dyson Mthawanji •
Comments Off
Gogo atambasula umo zidaliri kalekale Sizingatheke anthu kulowa m’banja osafunsirana. Ndipo ndizosachitika kukhala pa chibwenzi ndi wina ngati padalibe kufunsirana. Kodi momwe anthu akufunsirira...
-
Nov 30, 13 •
Chichewa, Nkhani • Written by :
James Chavula •
Comments Off
MtThupi la Senior Chief Mwaulambia ya m’boma la Chitipa imene idatisiya Lachiwiri likuyembekezeka kulowa m’manda lero. Mwana wa mfumuyo Briston Nyondo adatsimikiza izi ndipo adati bambo ake...
-
Nov 30, 13 •
Chichewa, Kucheza • Written by :
Bobby Kabango •
Comments Off
Makono ano munthu wodwala chikuku amasamalidwa pakhomo kapena kuchipatala ndipo malangizo amene kale ankatsatidwa adalekeka. Kalelo, wodwala chikuku ankakabisidwa kunkhalango kuti asakumane ndi...
-
Nov 30, 13 •
Chichewa, Masewero • Written by :
Bobby Kabango •
Comments Off
Tsoka mtunda ndi nyanja popeza woipayo watsikira pa Civo Stadium masanawa. Ligi ya TNM Super League tsopano yafika pa gwiritse. Nkhawa ili biii! Kwa osapotera timu ya Big Bullets ndi Mighty Wanderers...
-
Nov 30, 13 •
Chichewa, Nkhani • Written by :
Bobby Kabango •
Comments Off
Mtsogoleri wa dziko lino Joyce Banda wamenyetsa nkhwangwa pamwala ponena kuti, zivute zitani, sangasiye kuyendera anthu m’midzimu ndipo wati zikafika povutitsitsa atha kukwera ‘kabaza’. Koma...
-
Nov 23, 13 •
Nkhani • Written by :
Holyce Kholowa •
Comments Off
Pa Bungwe la Millennium Villages Projects (MVP) lati nthawi yakwana pamene alimi akuyenera kukolola pogwiritsa ntchito feteleza watsopano wotchedwa Mbeya amene akumakonzedwa kuchokera ku zinthu...
-
Nov 16, 13 •
Masewero • Written by :
Bobby Kabango •
Comments Off
Dzulo Lachisanu, ntchemberembaye za Malawi zimayembekezereka kukumana ndi anamwali a dziko la Uganda pofuna kupeza yemwe asewere m’ndime yomaliza. Ma Queens adagogoda atsikana a Botswana pomwe...
-
Nov 16, 13 •
Kucheza • Written by :
Dyson Mthawanji •
Comments Off
Kupita kwa nthawi kwachititsa kuti chikhalidwe chisinthe. Kubwera kwa azungu ndi zipembedzo kwasintha momwe zinthu zinkayendera. Kodi pankhani ya kuwerengera, chasintha n’chiyani? Ndidacheza ndi...


text:
Choti Choti Khushiyan Episode 54 Full – 28th January 2014 – GeoTv
Sponsered Links
Choti Choti Khushiyan Episode 54 Full, Choti Choti Khushiyan Episode 54, Choti Choti Khushiyan Episode 54 by GeoTv, Watch Choti Choti Khushiyan Episode 54 by GeoTv, Choti Choti Khushiyan Episode 54 – GeoTv, Choti Choti Khushiyan Episode 54 online.
Dailymotion Videos
Choti Choti Khushiyan Episode 54.
Pakistani Drama Choti Choti Khushiyan Episode 54.
Watch Choti Choti Khushiyan Episode 54.
Choti Choti Khushian Episode 54 – Geo Tv.
Choti Choti Khushiyan Episode 54 By Geo Tv.
Sponsered Links


text:
-
Jun 2, 12 •
Nkhani • Written by :
Nation Online •
Comments Off
Alimi ang’ombe zamkaka amene akufuna kupindula akuyenera kudyetsa ng’ombe zawo mokwanira kuti azipeza mkaka wokhathamira komanso wochuluka, watero mlangizi wa alimi a ng’ombe...
-
May 25, 12 •
Nkhani • Written by :
Nation Online •
Comments Off
Mkulu wa bungwe loyendetsa mgwirizano wa mabungwe a alimi la Farmers’ Union of Malawi wati mtsogoleri wadziko lino wachita bwino kukweza chiwerengero cha anthu opindula ndi chilinganizo cha...
-
May 25, 12 •
Nkhani • Written by :
Nation Online •
Comments Off
Sukulu ya ukachenjede ya Bunda College ikufufuza njira yatsopano ya ulimi yomwe ikavomerezedwa, alimi azidzatha kubzala mbewu monga phwetekere mu nsungwi zogobedwa ndikulukidwa naziphatikizidwa...
-
May 12, 12 •
Nkhani • Written by :
Nation Online •
Comments Off
Ulimi wa mchirimwe umathandiza alimi kupeza ndalama zogulira zosowa zapakhomo pawo komanso kupha makwacha oyendetsera mabanja awo, watero mkulu wa gawo la ulimi wamthirira Joshua Mtambo...
-
May 12, 12 •
Nkhani • Written by :
Nation Online •
Comments Off
Bungwe la za kafukufuku wa mbewu la International Crops Research Institute for the Semi-Arid Tropics (Icrisat) lalangiza alimi kuti alimbikire kulima nandolo pofuna kuchiza nthaka ya m’dziko...
-
May 5, 12 •
Nkhani • Written by :
Nation Online •
Comments Off
Unduna wa malimidwe wati kuchuluka kwa zoonongeka pa zoikololola m’dziko muno zafika pa makilogalamu 12.9 100 aliwonse...
-
May 5, 12 •
Nkhani • Written by :
Nation Online •
Comments Off
Mkaka wa mbuzi uli ndi thanzi lamnanu, ndipo mabanja 42 kwa Khongoni ku Lilongwe asimba lokoma pomwa mkakawo ndi kugulitsa pomwe bungwe la Heifer International lawapatsa mbuzi...
-
Apr 21, 12 •
Nkhani • Written by :
Nation Online •
Comments Off
Rosina Thewela, wa kwa Mavwere ku Mchinji wakhala akudalira fodya kwa zaka zambiri...
-
Apr 14, 12 •
Nkhani • Written by :
Nation Online •
Comments Off
Kugawa mochedwa mankhwala opopera thonje kwachititsa alimi a thonje ena ku Balaka kuti ataye chikhulupiriro ndi mbewuyi...
-
Apr 14, 12 •
Nkhani • Written by :
Nation Online •
Comments Off
Alimi ena paboma la Machinga akupha makwacha polima chinangwa ndi mbatata zimene akugulitsira pamchombo pa Ntaja...


text:
Thirani feteleza moyenera—Nasfam
Pamene alimi ambiri ali kalikiliki kuthira feteleza wobereketsa mminda yawo ya chimanga ndipo anamandwa a zakasamalidwe ka chimanga ati iyi ndi nkhani yabwino potengera kuti chimanga chambiri chafika pa mlingo wothira fetelezayu.
Mmodzi mwa akatswiri a zakasamalidwe ka chimanga ku bungwe lowona za alimi ang’noang’ono la National Smallholder Farmers Association of Malawi (Nasfam) Frazer Mataya wati feteleza wobereketsa amayenera kuthiridwa pakatha masiku 21 kuchokera pomwe chimanga chadzalidwa.
Iye wati pali ndondomeko yomwe alimi amayenera kutsata pa kathiridwe ka feteleza kuti chimanga chawo chibereke bwino.
“Nkhani yagona pa kutsata ndondomeko yakathiridwe ka feteleza chifukwa palibe chitsimikizo kuti mlimi akathira feteleza ndiye kuti adzakolola zambiri ayi. Nthawi zina feteleza akachepa chimanga chimanyentchera komanso feteleza akachuluka, wina amangowonongeka komanso nthaka imaonongeka. Mlingo oyenera ndi kugwiritsa ntchito chitsekerero cha botolo la Fanta,” adatero Mataya.
Iye wati ntchito yambiri yokhudza kathiridwe ka feteleza idachitika kale kumayambiriro a nthawi yobzala chimanga ndipo pano ndi nthawi yoti alimi akonze zomwe zidaphonyeka kumayambiriroko.
Mataya wati kathiridwe kabwino ka feteleza wobereketsa nkuwerenga masiku osati kutsata mlingo wa mmabondo omwe alimi ambiri ang’onoang’ono mmidzi amagwiritsa ntchito potengera kuti misinkhu ya anthu imasiyana.
“Koyambirira kwenikweni tinkalimbikitsa alimi kuti athire manyowa komanso kuti pobzala athire feteleza okulitsa wa 23:21:0+4S yemwe amathandiza kuti mizu ya chimanga iyike bwino kuti chimanga chizitha kumwa madzi bwino kuchoka pansi komanso uli ndi mchere omwe umathandiza kuti mazamba achimanga atuluke bwino.
“Pakatha masiku 21 kuchokera tsiku limene mlimi wabzala, mwana wachimanga amakhala atakonzeka kutuluka kunja kuti ayambe kukula ndiye pamafunika kuthira feteleza obereketsa wa UREA kapena CAN yemwe amapangitsa kuti masamba achimanga akule mokwanira kuti akhoza kugwira bwino mwana uja komanso amapereka chakudya chofunikira ku chimangacho,” adatero Mataya.
Mmodzi mwa alimi omwe ali kalikiliki kuthira fetereza ku Dowa Nancy Manuwere wati chimanga chothira bwino feteleza chimabereka mopambana ndipo zokolola zake zimakhala zambiri.
Manuwere wati adabzala chimanga chake kumapeto kwa mwezi wa December chaka chatha ndipo pano chafika pamlingo ofunika kuthira feteleza obereketsa.
“Ndateremu ndiye kuti ndathana ndi ntchito yothira feteleza chifukwa palibenso fetereza wina obwera pambuyo pa uyu. Chomwe ndiziyembekeza tsopano ndi kubandira kuti pomwe chimanga changachi chikupita kobereka mizu yake ikhale ndi mpata waukulu ogwirizira phesi kuti likhale ndi mphamvu,” adatero iye.
« Peter Mutharika’s bodyguards manhandle DPP official Ganizirani inshuransi ya mbewu »


text:
December 7, 2013 • Kucheza • Written by :
Dyson Mthawanji
Shadrick: Mnyamata ndi mtsikana amawatsekera m’nyumba
Gogo atambasula umo zidaliri kalekale
Sizingatheke anthu kulowa m’banja osafunsirana. Ndipo ndizosachitika kukhala pa chibwenzi ndi wina ngati padalibe kufunsirana. Kodi momwe anthu akufunsirira masiku ano ndi momwe zinkakhalira kale zikusiyana bwanji? DYSON MTHAWANJI adacheza ndi Edrina Shadrick wa m’mudzi mwa Chikandira ku Lilongwe kuti amve umo zinkakhalira:
Kodi mudabadwa chaka chanji?
Chaka chomwe ndidabadwa ndachiyiwala chifukwa sindidziwa kuwerenga. Ndamva kuti mwabwerera nkhani ya mbeta. Asungwana alipo angapo ogwa m’dothi musankhapo amene mwamukonda.
Inde nkhani yake ndi ya mbeta koma sikuti ndikufuna msungwana woti ndimukwatire m’mudzi muno. Ndikungofuna mundibenthulire kuti kale nkhani yofunsira mbeta imkayenda bwanji?
Ndakumvetsani achimwene. Kaletu zinthu zidali zosiyana kwambiri ndi momwe zilili lero. Padali njira ziwiri zomwe mwamuna ndi mkazi ankapezekera m’banja. Njira yoyamba idali yakuti makolo a mbali ziwiri akakondana paunzawo ankafuna kuti ana awo akwatirane kotero ankalowa m’kanyumba komata kukambirana kuti anawa amange banja. Mbali ziwirizo zikagwirizana zinkayitana mnyamatayo ndi kumubisa m’nyumba. Apatu mbetayo komanso mnyamatayo sankadziwa kalikonse pa za dongosololo. Kenaka akuluakulu ankatenga msungwanayo ndi kumulowetsa m’nyumba yomwe muli mnyamatayo. Nthawi yomweyo chitseko chimkatsekedwa ndipo chiyambi cha banja chidali chomwecho.
Zoona? Nanga njira yachiwiri?
Njira yachiwiri idali yakuti mnyamata ndi msungwana akakhala pachibwenzi ndipo akufuna kukokerana m’banja, mnyamata ankapita kukakumana ndi mchimwene wa msungwanayo. Iye ankafotokozera mlamu wakeyo kuti wakonda mchemwali wake. Akuchikazi amakambirana za nkhaniyo ndipo akakhutitsidwa ndi mnyamatayo ankamulola banja.
Chifukwa chiyani makolo ankatsogolera ukwati wa ana?
Iyitu idali njira yomwe inkalimbikitsa ubwenzi pakati pa mabanja awiriwo. Mabanja akafika pamanepo ankakhala kuti akhala akumvana zochita kwa nthawi yaitali. Pofuna kulimbikitsa ubalewo ankafuna ana awo akwatirane kuti akhale ngati mfundo ya luzi yolimbitsa ubwenzi wawo. Lero mabanja ambiri akugwedezeka chifukwa akuchimuna ndi akuchikazi sagwirizana chifukwa angodziwana pomwe ana awo akwatirana. Ngakhale kuti banja ndi anthu awiri, ubale wa akuchimuna ndi akuchikazi ndi wofunika kwambiri.
Mabanja a lero akusiyana bwanji ndi mabanja a makedzana?
Sizochitanso kufunsa. Mabanja a lero adasuluka poti kwakula ndi kukulirana mtima. Inde, alipo mabanja ena omwe ndi achitsanzo chabwino koma ambiriwa akungokhalira limodzi koma chikondi pakati pawo palibe. Nazo njira zomwe achinyamata akugwiritsa ntchito kuti afunsirane masiko ano ndi zachibwana kwambiri. Ndidamva kuti achinyamata masiku ano akumatha kufunsirana kudzera pa lamya iwo asadakumane. Izi ndi zoopsa chifukwa kawirikawiri awiriwo amakhala kuti sadakumanepo chiyambire koma mwina mnyamatayo wapeza mwayi wokhala ndi nambala ya lamya ya msungwanayo. Njirayi ikusiyana ndi yomwe makolo ankagwiritsa ntchito chifukwa panthawiyo ngakhale mnyamata ndi msungwana sankadziwa zoti akwatirana, iwo ankakhala kuti amadziwana poti nthawi zambiri ankakhala mudzi umodzi kapena midzi yoyandikana.
Agogo, komatu nthawi ndi zochitika zikusintha….
Izi zikungophera mphongo kuti kufunsira mbeta kwalowa zibwana. Pofunsira mkazi amuna ankayang’ana kuti kodi msungwanayo ndiwodziwa kuphika, kusinja ndi ntchito zina komanso momwe chiuno chake chikuonekera polingalira ntchito zina zikuluzikulu za kuchipinda. Ndiye ngati munthu afunsira kudzera pa intaneti zitheka bwanji kudziwa ntchito ndayalazi?
Kodi ndizotheka lero kuti makolo atsogolere ana awo kubanja popanda iwo eni kukhala ndi khumbo lakuti akwatirane?
Ndikukayikira ngati zingatheke. Ndikutero polingalira kuti achinyamata a lero ali pa liwiro lofuna kuchita zinthu za makono. Taganizani kuti ngakhale chikole masiku ano anthu sakupatsana akakhala pa ubwenzi. Chomwe iwo akuchita masiku ano ndi kutengana kupita kumalo odyera akatero akokerane m’nyumba zogona alendo nkumapatsana mimba zosayembekezera. Pankhani ya kufunsira komanso banja, dziko lasochera ili.
Ndathokoza agogo kaamba kondilola kuti ticheze….
Yendani bwino achimwene. Ngati simunakwatire chonde pewani kufunsira kugwiritsa ntchito njira zachibwanazi mungadzapale moto. Ngati mudakwatira kale yesetsani kumafunsa nzeru kwa akuluakulu momwe mungalimbitsire chikondi chanu.
« Lutepo to pay K50million bail bond Manyowa a ng’ombe muli kukolola »


text:
Chirombo chopempha Achigunda ku dedza
Lachisanu pa 20 nyau yotchedwa kampini idaziona pa Kalinyeke ku Dedza galimoto itamusesa pamene amaimitsa galimoto ndi kupempha ndalama ya khilisimisi.
Malinga ndi mneneri wapolisi ya Dedza, Edward Kabango, akampiniwo adalipo 10 onse atavala zosonyeza kuti ndi gule wamkulu.
Wovulazidwayu akuti ndi Malizeni Amuse wa m’mudzi mwa Zuze kwa T/A Kaphuka m’bomalo. Atavulazidwa, anzakewo akuti adamukokera pathengo ndikumuvula, undipo ena adamutengera kuchipatala cha Dedza.
Ngakhale ndi chirombo komabe adachigoneka pachipatalapo koma Lachiwiri pa 24 chirombochi chidasonthoka m’chipatalamo ati anthu amakonda kuchiunjirira m’chipatalamo.
“Ndalankhula ndi achipatala akuti anthu akalowa m’chipatalamo amafunitsitsa achione chirombocho. Izi ndizo zachititsa kuti chithawe koma sichikupezabe bwino chifukwa chidavulala m’mutu,” adatero Kabango.
Pofika Lachitatu zidali zisakudziwika komwe Malizeni, yemwe akadamalizidwa ndi galimoto, adapita.
Guleyu cha m’ma 1:30 akuti amayenda mumsewu wagalimoto ndi kumapempha ndalama zoti agwiritsire nthawi ya khilisimisiyi.
Kampiniyu akuti adakafera ya khilisimisi pamene galimoto idamusesa.
“Galimoto ya BMW yomwe nambala yake HA 5184 ndiyo idamugunda. Woyendetsa galimotoyo adamuonera pafupi guleyo ndiye [adathothola] mmodziyo.
“Woyendetsa galimotoyo adathawa kuopa kuti achitidwa chipongwe ndipo adadzatidziwitsa. Sitidatsekule mlandu kwa dalaivalayo chifukwa si ndiye adalakwitsa,” adatero Kabango.
Koma mmodzi mwa mafumu akuluakulu za Chichedwa Senior Chief Kaomba wati ameneyo si gulewamkulu chifukwa gulewamkulu sapempha.
“Iyayi musatiphatikize ife, si gulewamkulu ameneyo. Chomwe mudziwe gulewamkulu sayenda ndi kumapempha monga amachitiramo. Amenewo akungofuna kuononga mtundu wathu.
“Akapezeka otero apolisi amugwire ndikumupatsa mlandu. Mafumu atengere kubwalo onse otere,” adatero Kaomba.
Iye wati nthawi ino ndiyo Akhristu amasangalala za Mpulumutsi wawo kotero gulewamkulu sakhala ndi chisangalalo chilichonse.
« Editors note How parents’ behaviour affect children’s future, life »


text:
Kodi Mukufuna Kudziwa Choonadi?
CHOONADI chokhudza chiyani? Cha mafunso ofunika kwambiri amene anthu amafuna kudziwa mayankho ake. Mwina nanunso munafunsapo mafunso ngati awa:
- Kodi Mulungu amatiganiziradi?
- Kodi nkhondo ndi kuvutika zidzathadi?
- Kodi chimachitika n’chiyani munthu akamwalira?
- Kodi akufa adzauka?
- Kodi ndingatani kuti Mulungu aziyankha mapemphero anga?
- Kodi ndingatani kuti ndikhale ndi moyo wosangalala?
Kodi mungapeze kuti mayankho ake? Pali mabuku ambirimbiri amene amayesa kuyankha mafunso amenewa. Koma mabuku ambiri amatsutsana. Ena amagwira ntchito nthawi yochepa ndipo kenako amalembedwanso kapena kulowedwa m’malo ndi mabuku ena.
Koma pali buku lina limene lili ndi mayankho odalirika. Bukuli limanena zoona zokhazokha. Popemphera kwa Mulungu, Yesu Khristu anati: “Mawu anu ndiwo choonadi.” (Yohane 17:17) Mawu amenewo ndi Baibulo. Pamasamba otsatirawa, pali mayankho omveka bwino ndiponso olondola a mafunso amene ali pamwambawo.
Kodi Mulungu Amatiganiziradi?
CHIFUKWA CHAKE ANTHU AMAFUNSA FUNSOLI: Tikukhala m’dziko limene anthu ambiri ndi ankhanza ndiponso opanda chilungamo. Zipembedzo zambiri zimaphunzitsa kuti ndi cholinga cha Mulungu kuti tizivutika.
ZIMENE BAIBULO LIMAPHUNZITSA: Mulungu sindiye amachititsa zinthu zoipa. Lemba la Yobu 34:10 limati: “N’kutali ndi Mulungu kuchita choipa, ndi Wamphamvuyonse kuchita chosalungama.” Mulungu amakonda anthu ndipo amawafunira zabwino. N’chifukwa chake Yesu anatiphunzitsa kupemphera kuti: “Atate wathu wa kumwamba…Ufumu wanu ubwere. Chifuniro chanu chichitike, monga kumwamba, chomwechonso pansi pano.” (Mateyo 6:9, 10) Mulungu amatiganizira kwambiri motero kuti wachita zambiri kuti akwaniritse cholinga chake.—Yohane 3:16.
Onaninso Genesis 1:26-28; Yakobe 1:13 ndi 1 Petulo 5:6, 7.
Kodi Nkhondo ndi Kuvutika Zidzathadi?
CHIFUKWA CHAKE ANTHU AMAFUNSA FUNSOLI: Anthu ambiri akupitirizabe kufa ndi nkhondo. Tonsefe timakhudzidwa mtima tikaona anthu akuvutika.
ZIMENE BAIBULO LIMAPHUNZITSA: Mulungu amalonjeza za nthawi imene adzakhazikitsa mtendere padziko lonse lapansi. Mu Ufumu wake, umene ndi boma la kumwamba, anthu “sadzaphunziranso nkhondo.” M’malo mwake, iwo “adzasula malupanga awo akhale zolimira.” (Yesaya 2:4) Mulungu adzathetseratu kupanda chilungamo ndi kuvutika. Baibulo limalonjeza kuti: “[Mulungu] adzapukuta msozi uliwonse m’maso mwawo, ndipo imfa sidzakhalaponso. Sipadzakhalanso kulira, kapena kubuula, ngakhale kupweteka. Zakalezo [monga kupanda chilungamo ndi kuvutika kwa masiku ano] zapita.”—Chivumbulutso 21:3, 4.
Onaninso Salmo 37:10, 11; 46:9 ndi Mika 4:1-4.
Kodi Chimachitika N’chiyani Munthu Akamwalira?
CHIFUKWA CHAKE ANTHU AMAFUNSA FUNSOLI: Zipembedzo zambiri zimaphunzitsa kuti mzimu wa munthu umakhalabe ndi moyo munthuyo akafa. Anthu ena amakhulupirira kuti mizimu ya makolo amene anamwalira ingathandize kapena kuvulaza amoyo. Enanso amakhulupirira kuti Mulungu amalanga anthu oipa mwa kuwaponya kumoto wosatha.
ZIMENE BAIBULO LIMAPHUNZITSA: Munthu akafa, wafa basi. Satha kumva, kuona, kulankhula, kapena kuganiza. Lemba la Mlaliki 9:5 limati: “Akufa sadziwa kanthu bi.” Popeza akufa sadziwa kapena kumva chilichonse, sangathe kuvulaza kapena kuthandiza amoyo.—Salmo 146:3, 4.
Onaninso Genesis 3:19 ndi Mlaliki 9:6, 10.
Kodi Akufa Adzauka?
CHIFUKWA CHAKE ANTHU AMAFUNSA FUNSOLI: Palibe munthu amene amafuna kufa. Ndipo timafuna kusangalala ndi moyo pamodzi ndi anthu amene timawakonda. Mwachibadwa timafuna kuonananso ndi okondedwa athu amene anamwalira.
ZIMENE BAIBULO LIMAPHUNZITSA: Anthu ambiri amene anamwalira adzaukitsidwa. Yesu analonjeza kuti “onse ali m’manda a chikumbutso…adzatuluka.” (Yohane 5:28, 29) Mogwirizana ndi zimene Mulungu anafuna pachiyambi, anthu oukitsidwawo adzapatsidwa mwayi wokhala ndi moyo m’paradaiso padziko lapansi. (Luka 23:43) Panthawi imeneyo, anthu omvera adzakhala ndi moyo wathanzi ndiponso wosatha. Baibulo limati: “Olungama adzalandira dziko lapansi, nadzakhala momwemo kosatha.”—Salmo 37:29.
Onaninso Yobu 14:14, 15; Luka 7:11-17 ndi Machitidwe 24:15.
Kodi Ndingatani Kuti Mulungu Aziyankha Mapemphero Anga?
CHIFUKWA CHAKE ANTHU AMAFUNSA FUNSOLI: M’zipembedzo zonse anthu amapemphera. Komabe ambiri amaona kuti mapemphero awo sayankhidwa.
ZIMENE BAIBULO LIMAPHUNZITSA: Yesu anatiphunzitsa kuti mapemphero athu asamakhale ongoloweza. Iye anati: “Popemphera, usanene zinthu mobwerezabwereza.” (Mateyo 6:7) Ngati tikufuna kuti Mulungu aziyankha mapemphero athu, tiyenera kupemphera m’njira imene iye amavomereza. Kuti tichite zimenezi, tiyenera kudziwa chifuniro cha Mulungu ndi kupemphera mogwirizana ndi chifunirocho. Lemba la 1 Yohane 5:14 limati: “Chilichonse chimene tingapemphe mogwirizana ndi chifuniro [cha Mulungu], amatimvera.”
Onaninso Salmo 65:2; Yohane 14:6, 14 ndi 1 Yohane 3:22.
Kodi Ndingatani Kuti Ndikhale ndi Moyo Wosangalala?
CHIFUKWA CHAKE ANTHU AMAFUNSA FUNSOLI: Anthu ambiri amakhulupirira kuti angakhale osangalala ngati ali ndi ndalama, ngati ali otchuka kapena okongola. Choncho, amafunafuna zinthu zimenezi komabe sakhala osangalala.
ZIMENE BAIBULO LIMAPHUNZITSA: Yesu anatchula njira yopezera chisangalalo pamene anati: “Osangalala ali iwo amene amazindikira zosowa zawo zauzimu.” (Mateyo 5:3) Kuti munthu akhaledi ndi moyo wosangalala, afunika kuthetsa njala yake yauzimu yofuna kudziwa choonadi cha Mulungu ndi cholinga chake potilenga. Chimenechi ndicho chosowa chathu chachikulu. Choonadi chimenecho chimapezeka m’Baibulo. Kudziwa choonadi chimenechi kungatithandize kuzindikira zinthu zofunika ndi zosafunika. Tikamatsogoleredwa ndi choonadi cha m’Baibulo pa zosankha ndi zochita zathu, timakhala ndi moyo wosangalala.—Luka 11:28.
Onaninso Miyambo 3:5, 6, 13-18 ndi 1 Timoteyo 6:9, 10.
Apa tangoonapo mafunso 6 okha amene Baibulo limayankha. Kodi mukufuna kudziwa zambiri kuposa pamenepa? Ngati nanunso ‘mumazindikira zosowa zanu zauzimu,’ ndiye kuti muli ndi mafunso ambiri. Mwina mungafunenso kudziwa mayankho a mafunso monga akuti: ‘Ngati Mulungu amatiganizira, n’chifukwa chiyani walola zinthu zoipa ndi mavuto kupitirizabe? Kodi ndingatani kuti banja langa likhale losangalala?’ Baibulo limayankha bwino kwambiri mafunso amenewa ndi enanso ambiri.
Koma anthu ambiri masiku ano safuna kuwerenga Baibulo. Amaona kuti ndi buku lalikulu kwambiri ndiponso lovuta kumva. Kodi kapena mungafune thandizo kuti mupeze mayankho m’Baibulo? Mboni za Yehova zili ndi njira ziwiri zimene zingakuthandizireni.
Njira yoyamba ndi buku la Kodi Baibulo Limaphunzitsa Chiyani Kwenikweni? Bukuli linapangidwa kuti lithandize anthu otanganidwa kupeza mayankho omveka bwino a m’Baibulo. Njira yachiwiri ndi yophunzira Baibulo panyumba panu kwaulere. Wa Mboni za Yehova amene amakhala kufupi ndi kwanu ndiponso wodziwa kuphunzitsa Baibulo, angamabwere ku nyumba kwanu kapena malo ena amene mungasankhe, kuti muziphunzira Baibulo kwa nthawi yochepa mlungu uliwonse. Anthu ambirimbiri padziko lonse athandizidwa kwambiri mwa njira imeneyi. Ambiri afika ponena kuti: “Ndapeza choonadi!”
Palibenso chinthu chofunika kwambiri kuposa kudziwa choonadi cha m’Baibulo, chifukwa chimatimasula ku miyambo yosiyanasiyana ndi mantha osayenera. Chimatipatsa chiyembekezo, cholinga pamoyo ndiponso chimwemwe. Yesu anati: “Mudzadziwa choonadi, ndipo choonadi chidzakumasulani.”—Yohane 8:32.


text:
-
Jan 4, 14 •
Nkhani • Written by :
Steven Pembamoyo •
No Comments
Bungwe loyang’anira zaufulu wa anthu la Malawi Human Rights Commission (MHRC) lati kusokonekera kwa kayendetsedwe ka chuma cha boma kudapangitsa kuti chitetezo chilowe pansi m’dziko muno. Mkulu...
-
Jan 4, 14 •
Kucheza • Written by :
Dyson Mthawanji •
No Comments
Pali khalidwe ndi miyambo ina imene idali yabwino pakati pathu. Mwana akangobuula, makolo amangaodziwiratu kuti zavuta.Chidyerano ndi khalidwe limodzi limene lidayala nthenje. Apatu mabanja angapo...
-
Jan 4, 14 •
Masewero • Written by :
Steven Pembamoyo •
No Comments
Timu ya Mighty Wanderers yomwe ilibe woithandiza ikuyenera kulipa K700 000 komanso osasewera mpira miyezi isanu, pamene Silver Strikers ilipa yomwe imathandizidwa ndi Reserve Bank of Malawi (RBM)...
-
Jan 4, 14 •
Nkhani • Written by :
Staff Writer •
No Comments
Inde mvula ndi madalitso, komabe kwa anthu a ku Phalombe ndi Mulanje madalitsowa akuwalandirira kulimba. Ngozi zogwa mwadzidzidzi zafika pena kumeneku. Mu November kudali ku Mulanje komwe anthu 500...
-
Dec 21, 13 •
Nkhani • Written by :
Steven Pembamoyo •
No Comments
Anthu ambiri ogwira ntchito m’boma ali pachiwopsezo chakuti Khisimisi ya chaka chino saiwona bwino chifukwa chosowa ndalama anthu ena ogwira ntchito m’boma ataba ndalama zankhaninkhani. Mpaka...
-
Dec 21, 13 •
Kucheza • Written by :
Dyson Mthawanji •
No Comments
Ntchito iliyonse kuti iyende bwino, pamakhala malamulo ake. Sungangoti kudzuka lero umvekere ndikhala dotolo kapena oimira ena pamilandu. Inde ngakhale a kabanza kwa Chinsapo ali ndi dongosolo limene...
-
Dec 21, 13 •
Masewero • Written by :
Singayazi Kaminjolo •
No Comments
Pamene ligi yaikulu ya mpira wamiyendo ya TNM Super League ikunka ku malechereche, matimu otchuka m’dziko muno a Big Bullets ndi Mighty Wanderers akuvutika kubweza ngongole za akatswiri ena amene...
-
Dec 21, 13 •
Nkhani • Written by :
Staff Writer •
No Comments
Mgwirizano wa mabungwe a zachisankho la Malawi Electoral Support Network (Mesn) lati likumenyerera mabungwe ena kuti lidzakhale ndi malo apadera owerengera mavoti pachisankho cha 2014. Bungweli...
-
Dec 14, 13 •
Nkhani • Written by :
Kondwani Kamiyala •
No Comments
Thupi la mtsogoleri woyamba wachikuda wa dziko la South Africa, Nelson Mandela, likuyembekezeka kulowa m’manda mawa kumudzi kwawo ku Qunu m’dzikolo. Mandela, yemwe adali ndi zaka 95, adatisiya...
-
Dec 14, 13 •
Tamvani • Written by :
Steven Pembamoyo •
1 Comment
Bungwe lowona mmene boma likuyendera la Malawi Watch ladzudzula mmene boma likukwezera mafumu ndipo lati mchitidwewu ukhoza kubweretsa chisokonezo m’dziko. Mkulu wa bungweli, Billy Banda, wati...


text:
‘Kudali ku Chancellor College’
Nazi nkhani, wowerenga ndine Chipiriro Shaibu. Koma poyamba nayi mitu yake…,” umu ndi momwe mawu a nthetemya amamvekera pawailesi ya Radio Islam. Mawuwa ndi a Chipriro Shaibu. Uyu ndi msungwana woyera yemwe waona kuti kupatula ntchito ya utolankhani akuyenera kupeza mwamuna yemwe adamupsatsa nthiti yake.
Chipiriro yemwe amachokera mmudzi mwa Masapula, T/A Mpama m’boma la Chiradzulu, sabata ziwiri zapitazo adamangitsa ukwati wa Chisilamu wotchedwa ndowa ndi Bibu Mdala yemwe akugwira ntchito yowerengera chuma kukhonsolo ya boma la Machinga. Bibu ndi wa m’mudzi mwa Lukono, kwa T/A Makanjira, m’boma la Mangochi.
Koma kodi awiriwa adakumana bwanji? Kodi kunali kudansi, kusukulu, kumpingo kapena kudambo? Mwinatu kudali ku msonkhano?
Yankho lolondola ndi kusukulu. Awiriwa adakumana kusukulu ya ukachenjede ya Polytechnic ku Blantye pomwe onse adali kumwa imki m’chaka chawo choyamba. Ichi chidali chaka cha 2006.
“Mnzangayu amapanga za ukadaulo wa utolankhani pomwe ine ndimapanga zowerengetsera chuma. Ngakhale timapanga maphunziro osiyana, kudziwana kwathu kudayamba kaamba poti timatha kupezana ku zochitika za bungwe la ophunzira a Chisilamu a pa Polytechnic. Koma mudali mu 2009 tili mu chaka chomaliza cha maphunziro athu pomwe ubwenzi wathu udabadwa,” adatero Bibu.
Awiriwa akuti chomwe chidawasangalatsa kwambiri paukwati wawo ndi chimwemwe chomwe makolo adali nacho.
“Koma tsiku la ukwati wathu nthungululu sizidatenge malo kwambiri chifukwa patsikulo m’mudzimu mudachitika maliro,” akutero Chipiriro.
Chipiriro akuti Bibu ndi m’nyamata wa makhalidwe abwino kotero sakadachitira mwina koma kugwa aye mchikondi mpakana kufika pomanga banja.
“Ndikulangiza asungwana anzanga kuti adekhe ndi cholinga chakuti nawo adzapeze banja lokhazikika poti ichi ndicho chiyambi cha moyo wa chimwemwe chophwathula tsaya,” akutero Chipiriro.


text:
-
Dec 29, 13 •
Nkhani • Written by :
Dyson Mthawanji •
No Comments
Chikondi Mphande ndi mmodziu mwa atolankhani amene, ngakhale ndi achinyamata, akuchita zakupsa. Masiku apitawa, iye adalandira mphoto kaamba kokhala mmodzi mwa atolankhani amene alemba bwino nkhani...
-
Dec 29, 13 •
Nkhani • Written by :
Steven Pembamoyo •
1 Comment
Moses Kalimba ndi mnyamata wa zaka 31 koma akagwira nsalu nkuyithira ulusi anthu samvetsa kuti wasoka chovalacho ndani lili luso la manja ake. Kalimba akuti adayamba ntchito yake ya manjayi ali ndi...
-
Dec 29, 13 •
Nkhani • Written by :
Bobby Kabango •
1 Comment
Lachisanu pa 20 nyau yotchedwa kampini idaziona pa Kalinyeke ku Dedza galimoto itamusesa pamene amaimitsa galimoto ndi kupempha ndalama ya khilisimisi. Malinga ndi mneneri wapolisi ya Dedza, Edward...
-
Dec 22, 13 •
Nkhani • Written by :
Steven Pembamoyo •
2 Comments
Anthu okhala ku Namichimba mumzinda wa Lilongwe aima mitu atapeza ndalama za ku America zokwana $40 m’mimba mwa mphaka yemwe achinyamata ena adapha pomuganizira kuti amagwira nkhuku za anthu....
-
Dec 22, 13 •
Nkhani • Written by :
Dyson Mthawanji •
No Comments
Pamene mvula yayamba kulikita m’madera ambiri m’dziko muno, nazo nkhani za ngozi za mphenzi sizikukata. Anthu atatu adamwalira mphezi itawamenya m’boma la Dowa m’madera atatu osiyana. Mneneri...
-
Dec 21, 13 •
Nkhani • Written by :
Steven Pembamoyo •
No Comments
Anthu ambiri ogwira ntchito m’boma ali pachiwopsezo chakuti Khisimisi ya chaka chino saiwona bwino chifukwa chosowa ndalama anthu ena ogwira ntchito m’boma ataba ndalama zankhaninkhani. Mpaka...
-
Dec 21, 13 •
Kucheza • Written by :
Dyson Mthawanji •
No Comments
Ntchito iliyonse kuti iyende bwino, pamakhala malamulo ake. Sungangoti kudzuka lero umvekere ndikhala dotolo kapena oimira ena pamilandu. Inde ngakhale a kabanza kwa Chinsapo ali ndi dongosolo limene...
-
Dec 21, 13 •
Masewero • Written by :
Singayazi Kaminjolo •
No Comments
Pamene ligi yaikulu ya mpira wamiyendo ya TNM Super League ikunka ku malechereche, matimu otchuka m’dziko muno a Big Bullets ndi Mighty Wanderers akuvutika kubweza ngongole za akatswiri ena amene...
-
Dec 21, 13 •
Nkhani • Written by :
Staff Writer •
No Comments
Mgwirizano wa mabungwe a zachisankho la Malawi Electoral Support Network (Mesn) lati likumenyerera mabungwe ena kuti lidzakhale ndi malo apadera owerengera mavoti pachisankho cha 2014. Bungweli...
-
Dec 17, 13 •
Chichewa • Written by :
Malawi News Agency •
Comments Off
The Government of Malawi on Thursday received a $1.6 million (K720 million) Mkwichi Modern Primary School from the People’s Republic of China. The primary school which is located in area 47...